hotchpotch/miracl-hf-unified huggingface dataset:
জি এম বি আকাশ
জি এম বি আকাশ একজন বাংলাদেশী আলোকচিত্রী।[2] তিনি ১৯৭৭ সালে বাংলাদেশে জন্মগ্রহণ করেন। তিনি ময়মনসিংহ জিলা স্কুল থেকে এস এস সি পরীক্ষাইয় পাস করেন। বর্তমানে তিনি ইংল্যান্ডের পানস পিকচার্স এর আলোকচিত্রী হিসাবে কর্মরত রয়েছেন। ১৯৯৬ সাল থেকে তিনি আলোকচিত্রী হিসাবে কাজ করছেন। তার কাজসমূহ দ্য গার্ডিয়ান, ন্যাশনাল জিওগ্রাফিক, ভোগ, ইকোনোমিস্ট, বিবিসি ইত্যাদি স্থানে প্রকাশিত হয়েছে। তিনি ওয়ার্ল্ড প্রেস ফটো পুরস্কার লাভ করেন। ১৯৯৭ সালে তিনি তার প্রথম আন্তর্জাতিক পুরস্কার লাভ করেন জাপান থেকে।।
মুহাম্মদ বিন নায়েফ
মুহাম্মদ বিন নায়েফ বিন আবদুল আজিজ আল সৌদ (; জন্মঃ ৩০ জানুয়ারি ১৯৫৯) ছিলেন সৌদি আরবের সাবেক যুবরাজ, প্রথম উপপ্রধানমন্ত্রী ও স্বরাষ্ট্রমন্ত্রী। তিনি রাজনীতি ও নিরাপত্তা বিষয়ক কাউন্সিলের চেয়ারম্যান। ২০১৫ সালের ২৯ এপ্রিল বাদশাহ সালমান বিন আবদুল আজিজ তাকে যুবরাজ মনোনীত করেন। তিনি বাদশাহ সালমানের ভাইয়ের ছেলে। সাবেক বাদশাহ আবদুল আজিজের নাতিদের মধ্যে তিনি প্রথম যুবরাজ হন। ২০১৭ সালের ২১ জুন তাকে যুবরাজের পদ থেকে অপসারণ করা হয় এবং তার স্থলে মুহাম্মদ বিন সালমানকে যুবরাজ মনোনীত করা হয়। একই সাথে রাজকীয় ফরমানের মাধ্যমে তাকে সব পদ থেকে অপসারণ করা হয়।
মুহাম্মদ বিন নায়েফ ১৯৫৯ সালের ৩০ আগস্ট জেদ্দায় জন্মগ্রহণ করেন। তিনি নায়েফ বিন আবদুল আজিজের দ্বিতীয় ছেলে। তার মায়ের নাম আল জাওহারা বিনতে আবদুল আজিজ বিন মুসাইদ আল জিলুয়ি। জাওহারা আল সৌদ রাজবংশের আল জিলুয়ি শাখার সদস্য।
মুহাম্মদ বিন নায়েফ যুক্তরাষ্ট্রে লেখাপড়া করেছেন। তিনি লিউইস ও ক্লার্ক কলেজের কোর্সে অংশ নিলেও শিক্ষা সমাপ্ত করেননি। ১৯৮৫ সাল থেকে ১৯৮৮ সাল পর্যন্ত তিনি এফবিআইয়ের নিরাপত্তা কোর্সে অংশ নিয়েছেন এবং পরবর্তীতে ১৯৯২ সাল থেকে ১৯৯৪ সাল পর্যন্ত স্কটল্যান্ড ইয়ার্ডের সন্ত্রাসবিরোধী ইউনিটে প্রশিক্ষণ গ্রহণ করেছেন।
তিনি ১৯৯৯ সালে সহকারি স্বরাষ্ট্রমন্ত্রী হিসেবে নিয়োগ পান। এর পূর্বে তিনি ব্যবসায় নিয়োজিত ছিলেন। মন্ত্রণালয়ের সন্ত্রাস বিরোধী কার্যক্রমের সাফল্যের জন্য তাকে কৃতিত্ব দেয়া হয়। সহকারি মন্ত্রীর দায়িত্বকালীন সময়ে তিনি বেসামরিক প্রতিরক্ষা পরিচালক হিসেবেও কাজ করেছেন।
২০০৪ সালে তিনি মন্ত্রীর পদে নিয়োগ পান। আহমেদ বিন আবদুল আজিজ স্বরাষ্ট্রমন্ত্রী হওয়ার পর মুহাম্মদ বিন নায়েফ ডেপুটি স্বরাষ্ট্রমন্ত্রী হন। ২০০৯ সালে বাদশাহ আবদুল্লাহ বিন আবদুল আজিজ তাকে সুপ্রিম ইকোনমিক কাউন্সিলের সদস্য নিযুক্ত করেন। ২০১২ সালের ৫ নভেম্বর বাদশাহ আবদুল্লাহ তাকে স্বরাষ্ট্রমন্ত্রী নিযুক্ত করেন।
২০১৩ সালের জানুয়ারিতে তিনি ব্রিটিশ প্রধানমন্ত্রী ডেভিড ক্যামেরনের সাথে সাক্ষাত করেন। একই বছরের ১৪ জানুয়ারি তিনি মার্কিন রাষ্ট্রপতি বারাক ওবামার সাথে সাক্ষাত করেন।
২০১৫ সালের ২৩ জানুয়ারি বাদশাহ সালমান বিন আবদুল আজিজ তাকে উপযুবরাজ মনোনীত করেন। সৌদি সিংহাসনের উত্তরাধিকারের ক্ষেত্রে তিনি তার প্রজন্মের প্রথম ব্যক্তি।
২০১৫ সালের ২৯ এপ্রিল তৎকালীন যুবরাজ মুকরিন বিন আবদুল আজিজের বদলে মুহাম্মদ বিন নায়েফকে যুবরাজ মনোনীত করা হয়।
মুহাম্মদ বিন নায়েফকে চারবার হত্যার চেষ্টা করা হয়েছে। তৃতীয়বারের চেষ্টায় তিনি আহত হয়েছেন। তবে বাকি চেষ্টায় অক্ষত ছিলেন।
২০০৯ সালের ২৭ আগস্ট তৃতীয় হত্যাচেষ্টা সংঘটিত হয়। এসময় আল কায়েদার আত্মঘাতী বোমা হামলাকারী আবদুল্লাহ হাসান আল আসিরি তার উপর হামলা চালায়। ২০১০ সালের আগস্টে তাকে শেষবার হত্যার চেষ্টা করা হয়।
মুহাম্মদ বিন নায়েফ ব্যক্তিজীবনে সুলতান বিন আবদুল আজিজের ভ্রাতুষ্পুত্র ও জামাতা। এছাড়াও তিনি বাদশাহ ফাহাদ ও বাদশাহ সালমানের ভ্রাতুষ্পুত্র। তার স্ত্রী রিমা বিনতে সুলতান আল সৌদ। তাদের দুইজন মেয়ে রয়েছে।
আলজেরিয়া–সাইপ্রাস সম্পর্ক
আলজেরিয়া–সাইপ্রাস সম্পর্ক হল আলজেরিয়া এবং সাইপ্রাস রাষ্ট্রদ্বয়ের মধ্যকার দ্বিপাক্ষিক সম্পর্ক। আলজেরিয়া, বৈরুতে অবস্থিত দূতাবাসের মাধ্যমে সাইপ্রাসে নিজেদের প্রতিনিধিত্ব করছে, আর ফ্রান্সের প্যারিসে অবস্থিত দূতাবাসের মাধ্যমে সাইপ্রাসে আলজেরিয়া নিজেদের প্রতিনিধিত্ব করছে। উভয় দেশই ভূমধ্যসাগর সংঘের পূর্ণাঙ্গ সদস্য।
২০০৫ সালের জানুয়ারি মাসে সাইপ্রাসে নিযুক্ত আলজেরিয়ার বৈরুত-ভিত্তিক রাষ্ট্রদূত ইব্রাহিম বেনাউদা হাসি সাইপ্রাসের রাষ্ট্রপতি তাসোস পাপাদোপাউলোসের কাছে নিজের বৃত্তান্ত জমা দেওয়ার সময় জানায় যে আলজেরিয়ার রাষ্ট্রপতি আবিদেলআজিজ বৌতেফ্লিকা আলজেরিয়া এবং সাইপ্রাসের মধ্যকার সম্পর্ক জোরালো করণে তার আগ্রহের কথা প্রকাশ করেছেন। ২০০৬ সালের অক্টোবর মাসে সাইপ্রাসের রাষ্ট্রদূত মিনাস হাজিমিশেল আলজেরিয়ার রাষ্ট্রপতি আবদেলআজিজ বৌতেফ্লিকার কাছে নিজের বৃত্তান্ত জমা দেন। তিনি সাইপ্রাসে জাতিসংঘ-ঘোষিত কাঠামো এবং জোটনিরপেক্ষ কার্যক্রম পরিচালনায় আলজেরিয়ার সহায়তার জন্য তাঁকে ধন্যবাদ দেন, এবং সেইসাথে দ্বিপাক্ষিক বন্ধন আরো সুদৃঢ় করার বিষয়ে আলোচনা করেন। আলজেরিয়ার রাষ্ট্রপতি বলেন যে তিনি এ দুইদেশের মধ্যকার বন্ধুত্বপূর্ণ সম্পর্ক নিয়ে খুবই আনন্দিত, তবে তিনি এও জানান যে তাঁর দেশ প্রজাতন্ত্রী সাইপ্রাসের পুনঃএকত্রীকরণের পক্ষে। তিনি দ্বিপাক্ষিক সহযোগিতা আরো বাড়ানোর প্রস্তাব করেন।
ইউএন রেজোল্যুশন অনুযায়ী সাইপ্রাসের পুনঃএকত্রীকরণে আলজেরিয়া অনবরত সমর্থন দিয়ে গেছে। ২০০৫ সালের এপ্রিলে তুরস্কের পররাষ্ট্রমন্ত্রী আব্দুল্লাহ গালের সাথে রাষ্ট্রপতি বৌতেফ্লিকার সাক্ষাৎ হয়। বৌতেফ্লিকা জানায় যে তিনি সাইপ্রাস সমস্যায় তুরস্ককে সমর্থন করছেন এবং এ সমস্যার সমাধানে যা করা উচিত বলে মনে করা হয়, তার সব তুরস্ক করছে।
১৯৯৮ সালের নভেম্বর মাসে আলজেরিয়ার পররাষ্ট্রমন্ত্রী তার গ্রীক সাইপ্রিয়ট মিত্রের সাথে সাক্ষাৎ করেন।
২০০১ সালের ফেব্রুয়ারি মাসে আলজেরিয়ার পররাষ্ট্রমন্ত্রী সাইপ্রাসে সফর করেন।
২০০১ সালের নভেম্বর মাসে সাইপ্রাসের রাষ্ট্রপতি গ্লাফকস ক্লেরিডেস আলজেরিয়ার নতুর রাষ্ট্রদূত আহমেদ বৌদেহরির কাছ থেকে বৃত্তান্ত গ্রহণ করেন।
২০০৩ সালের সেপ্টেম্বর মাসে সাইপ্রিয়ট রাষ্ট্রপতি আলজেরিয়া, সেনেগাল এবং কুয়েতের প্রতিনিধিদের সাথে সাক্ষাৎ করেন। তারা আঞ্চলিক বিষয়সমূহ নিয়ে আলোচনা করেন।
সাইপ্রাস এবং আলজেরিয়া নানাবিধ চুক্তি স্বাক্ষর করেছে। উদাহরণস্বরূপ, ১৯৯৭ সালের নভেম্বর মাসে আলজেরিয়া এবং সাপ্রাইস দুই দেশের মধ্যকার সামুদ্রিক বিনিময়ের একটি কাঠামোর ব্যাপারে মতৈক্যে পৌছান। জাহাজের মুক্ত চলাচলের উপর বাধানিষেধ প্রত্যাহার করে নেয়া হয় এবং বন্দরে উভয়দেশের জন্য অনুকূল পরিবেশ সৃষ্টির বিষয়েও আলোচনা করা হয়। ১৯৯৯ সালের ডিসেম্বরে আলজেরিয়া এবং সাইপ্রাস এ দুইদেশের মধ্যকার আকাশপথে যাতায়াতের ক্ষেত্রে সঠিক কাঠামো নির্মাণের ব্যাপারে একটি চুক্তি স্বাক্ষরিত হয়। ২০০০ সালের জুলাইয়ে আলজেরিয় সংবাদদাতা প্রতিষ্ঠান এপিএস সাইপ্রাসের সংবাদদাতা প্রতিষ্ঠানের সাথে একটি চুক্তি স্বাক্ষর করে; যার মাধ্যমে ইংরেজি সংবাদ এবং ধারণকৃত চিত্রসমূহ বিনিময় করা যাবে।
২০০১ সালের ডিসেম্বরে আলজেরিয় ফার্ম সোনাট্র্যাক এবং সাইপ্রাসের তেল কোম্পানি ম্যাডেক্স পেট্রোলিয়াম দক্ষিণ-পূর্ব আলজেরিয়ার ইলিজি অববাহিকার বোর্জ ওমর ইদ্রিসের উত্তরে তেল সন্ধানের ব্যাপারে একটি চুক্তি স্বাক্ষরিত হয়।
সাইপ্রাসের দ্বীপপুঞ্জের এক্সক্লুসিভ ইকোনোমিক জোন থেকে খনিজ তেল ও গ্যাস আহরণের এক অনন্য সহযোগী হিসেবে আলজেরিয়া দেখছে সাইপ্রাস। অন্যান্য সহযোগী হিসেবে লিবিয়া, রাশিয়া রয়েছে। চুক্তির সম্পূর্ণ অংশ এখনও পাবলিক ডোমেইনে দেওয়া হয়নি।
হাজী মুহাম্মদ কান্দাহারি
খাজা হাজী দোস্ত মুহাম্মদ কান্ধারী () 
ঊনবিংশ শতাব্দির (১৮০১-১৮৬৮) একজন আফগানস্তানি সুফি পীর যিনি নকশবন্দিয়া ত্বরিকার অনুসারী ছিলেন।
দোস্ত মুহাম্মদ আফগানিস্তানের কান্দাহারে ১২১৬ হিজরী (১৮০১/১৮০২) এ জন্মগ্রহণ করেন এবং সেখানে নিজের প্রাথমিক শিক্ষা গ্রহণ করেন। তরুণ বয়সেই তিনি মদীনার নববী মসজিদে একজন বিখ্যাত ভারতীয় নকশাবন্দি তরিকার পীর গোলাম আলী দেহলভীর (১৭৪৩-১৮২৪) অপ্রত্যাশিত স্বাক্ষাত পেয়ে যান।
তিনি বলেন যে গোলাম আলীর আধ্যাত্বিক শক্তি ("ফয়েজ") এতটাই প্রখর ছিল যা তাকে সর্বদা অস্থির এবং মনযোগ বিচ্ছিন্ন করত। গোলাম আলীর আধ্যাত্বিক শক্তিতে তিনি এতটাই মোহিত হয়েছিলেন যে তিনি নিজের গৃহ থেকে বেরও হতে পারতেন না। ভারতে ফিরে তিনি আধ্যাত্বিক কর্মকান্ডে লিপ্ত হয়ে পড়েন যার কিছু কয়েক সপ্তাহ অবধি স্থায়ী ছিল। যা হোক, দোস্ত মুহাম্মদ বায়াত দান করার আগেই গোলাম আলী ওফাত বরণ (মৃত্যুবরণ) করেন।তাই তিনি গোলাম আলীর খলিফা (আধ্যাত্বিক প্রতিনিধি) আবু ছৈয়দ মোজাদ্দেদী রামপুরী এর হাতে বায়াত দান করার জন্য আবেদন করেন।
আবেদনের সময় আবু ছৈয়দ হজ্জ করার জন্য দেশ ত্যাগ করছিলেন, তাই তিনি দোস্ত মুহাম্মদকে তার পুত্র (এবং খলিফা) শাহ আহমদ ছৈয়দ দেহলভীর (১৮০২-১৮৬০) কাছে প্রেরণ করেন।
প্রায় ১৪ মাস আপন মুর্শিদের (পীর) সাথে অতিবাহিত করার পর, হাজী দোস্ত মুহাম্মদ আহমেদ ছৈয়দের খলিফা (আধ্যাত্বিক প্রতিনিধি) হিসেবে নিযুক্ত হন এবং আফগানিস্তানের কান্দাহার এলাকায় নিযুক্ত হন।১৮৪২ সালে শাহ সুজার, (আফগানিস্তানের শাসক) গুপ্তহত্যার জের ধরে দোস্ত মুহাম্মদ দেশ ত্যাগে বাধ্য হন।(এই এক ঘটনায় তার বিখ্যাত কতিপয় শিষ্য যেমন ছৈয়দ মুহাম্মদ শাহ জান-ফিশান খান পাগমানিও দেশ ত্যাগে বাধ্য হন।) আহমেদ ছৈয়দ তাকে এমন এক জায়গায় স্খায়ী হতে পরামর্শ দেন যেখানে পশতু এবং পাঞ্জাবী উভয় ভাষায় কথা বলা যায়।
কেন্দ্র গড়ে তুলেন এবং মৃত্যুর পর সেখান সমাহিত হন।
দোস্ত মুহাম্মদের উত্তরসূরী ছিলেন খাজা মুহাম্মদ উসমান দামানি , যাকে তিনি নকশাবিন্দয়া, মোজাদ্দেদীয়া, মাসুমিয়া, মাজহারিয়া এবং কাদেরিয়া, চিশতিয়া, সোহরার্দিয়া, কুবরিয়া, সাত্তারিয়া, মাদারিয়া, কালান্দারিয়া সহ অন্যান্য সুফি তরিকার জ্ঞান শিক্ষাদানের জন্য শর্তহীন অনুমতি দেন।
হাজী দোস্ত মুহাম্মদ কান্দাহারি সুফিবাদের মোজাদ্দেদিয়া, নকশাবন্দিয়া তরিকার মূল শাখা, তরিকার অনুসারী ছিলেন। তার আধ্যাত্বিক বংশ অনুক্রম সুফি পীর আহমেদ সিরহিন্দি এর মধ্য হয়ে হযরত মুহাম্মদ (দঃ) এর বংশের সাথে মিলিত হয়েছে।
চীন–সাইপ্রাস সম্পর্ক
চীন–সাইপ্রাস সম্পর্ক হল চীন এবং সাইপ্রাস রাষ্ট্রদ্বয়ের মধ্যকার দ্বিপাক্ষিক সম্পর্ক। নিকোসিয়ায় অবস্থিত দূতাবাসের মাধ্যমে সাইপ্রাসে চীন নিজেদের প্রতিনিধিত্ব করছে। আর বেইজিংয়ে অবস্থিত দূতাবাসের মাধ্যমে চীনে সাইপ্রাস নিজেদের প্রতিনিধিত্ব করছে। দুই দেশই জাতিসংঘের পূর্ণাঙ্গ সদস্য রাষ্ট্র।
১৪ই ডিসেম্বর, ১৯৭১ সালে সাইপ্রাস এবং চীন পারস্পরিক কূটনৈতিক সম্পর্ক স্থাপন করে। বেইজিংয়ে অবস্থির প্রজাতন্ত্রী সাইপ্রাসের দূতাবাসটি ১৯৮৯ সালে চালু হয়। দূতাবাসটি বেইজিংয়ের দূতাবাস পাড়ার কেন্দ্রস্থলে, ইউ ডেলিগেশন টু চায়না ও চীনের পররাষ্ট্র মন্ত্রণালয়ের নিকটে অবস্থিত।
সাইপ্রাসের চেম্বার অব কমার্স অ্যান্ড ইন্ডাস্ট্রির পৃষ্ঠপোষকতায় "সাইপ্রাস-চীন ব্যবসা সংস্থা" নামক একটি সংস্থা প্রতিষ্ঠিত হয়েছে। এ সংস্থাটির উদ্দেশ্য হল দুই দেশের মধ্যকার অর্থনৈতিক, সেবামূলক এবং বাণিজ্যিক সম্পর্ক প্রচার, প্রসার ও উৎসাহিত করা। সংস্থাটি দুই দেশের মধ্যে সম্পর্ক মসৃণ রাখা এবং বাণিজ্যের অবাধ প্রবাহ বজায় রাখার জন্য নিয়মিত বৈঠক করে এবং আলোচনা করে।
বাণিজ্যিক সম্পর্ক এবং দ্বিপাক্ষিক বিনিয়োগ ক্রমশই উন্নয়ন ঘটাতে সক্ষম হয়েছে, ২০১২ সালের জুলাই মাসের শেষের দিকে, সাইপ্রাসে চীনের অবাণিজ্যিক বিনিয়োগের পরিমাণ ছিল প্রায় ১৭.৪ মিলিয়ন মার্কিন ডলার। পক্ষান্তরে চীনে সাইপ্রাসের বিনিয়োগ ছিল $১২১ মিলিয়ন। একই সময়ের মধ্যে সাইপ্রাসে চীনা কোম্পানি কর্তৃক প্রকৌশল প্রকল্পের খাতগুলোতে স্বাক্ষরকৃত চুক্তি অনুযায়ী এর ক্রমবর্ধিষ্ণু বিনিয়োগের পরিমাণ ছিল প্রায় ২৩৫ মিলিয়ন ডলার, এবং সঞ্চয়ী টার্নওভার ছিল ২৬৫ মিলিয়ন ডলার। দুই পক্ষের সরকারই বাণিজ্যের অবাধ প্রবাহে সহযোগিতামূলক অবস্থানে থেকে অর্থনৈতিক সম্পর্কে আরো গভীর ও মজবুত করার চেষ্টা করে যাচ্ছে। চীনের ব্যবসায়ীগণও সাইপ্রাসে সফর করে বিনিয়োগের পরিবেশ যাচাই করেছে এবং সুযোগ-সুবিধা ও নীতিমালার বিষয়ে জেনেছে। ২০১১ সালে সাইপ্রাসে চীনা পর্যটকদের আগমন ৪৫ শতাংশ বেড়ে যায়।
২০০৪ সাল থেকে সাইপ্রাস ইউরোপীয় ইউনিয়নের পূর্ণাঙ্গ সদস্য হয়। ২০১২ সালের জুলাই থেকে ইউর সভাপতিত্ব সাইপ্রাসের উপর বর্তায়, যা চীনের জন্য একটি সুযোগ হিসেবে দেখা দেয়। এর মাধ্যমে চীন এ বিশ্বস্ত বন্ধুর মাধ্যমে চীন-ইউরোপের মধ্যকার দূরত্ব দূর করতে সক্ষম হবে বলে ধারণা করে, যেখানে সাইপ্রাস এ সংযোগের মধ্যপক্ষ হিসেবে কাজ করবে। সাইপ্রাস সরকার ইতোমধ্যে বৈদেশিক প্রত্যক্ষ বিনিয়োগ নীতি কিছুটা স্বাধীন করেছে। প্রশাসনিক পদক্ষেপসমূহকে আরো সহজ করা হয়েছে এবং অর্থনীতির অধিকাংশ ক্ষেত্রেই কোনো সীমা রাখা হয়নি। ফলশ্রুতিতে বৈদেশিক কোম্পানিগুলো এখন সাইপ্রাসে বিনিয়োগ করতে এবং নিজেদের ব্যবসা প্রতিষ্ঠিত করতে স্থানীয় বিনিয়োগকারীদের মতই সমান সুযোগ-সুবিধা লাভ করবে। নতুন নীতি অনুযায়ী চীনা জমিক্রেতারাও কমপক্ষে ৩০০,০০০ ইউরো ব্যয় করে স্থায়ীভাবে সাইপ্রাসে বসতবাড়ি ক্রয় করতে পারবে।
চীন–বতসোয়ানা সম্পর্ক
চীন–বতসোয়ানা সম্পর্ক হল চীন এবং বতসোয়ানা রাষ্ট্রদ্বয়ের মধ্যকার দ্বিপাক্ষিক সম্পর্ক। ১৯৭৫ সালের ৬ই জানুয়ারি এ দুই দেশের মধ্যকার সম্পর্ক প্রতিষ্ঠিত হয়। ২০১০ সালে দুই দেশের সম্পর্কের ৩৫তম বার্ষিকীতে বতসোয়ানায় নিযুক্ত চীনের রাষ্ট্রদূত লিউ হুয়ানজিং এ সম্পর্কে "শক্তিশালী" এবং "দ্রুত বর্ধনশীল" হিসেবে আখ্যায়িত করেন। বতসোয়ানা ওয়ান চায়না পলিসি মেনে চলে, যার অর্থ হল বতসোয়ানার সাথে তাইওয়ানের কোনো সম্পর্ক থাকবে না। চীনের সিচুয়ান প্রদেশে সংঘটিত ভূমিকম্পে বতসোয়ানা সরকার চীনকে এক মিলিয়ন পুলা দান করে। গ্যাবর্নে অবস্থিত দূতাবাসের মাধ্যমে বতসোয়ানায় চীন এবং বেইজিংয়ের দূতাবাসের মাধ্যমে চীনে বতসোয়ানা নিজেদের প্রতিনিধিত্ব করছে।
১৯৮০ সালের শুরু দিকে দুই দেশের মধ্যে অর্থনৈতিক এবং বাণিজ্যিক খাতে ব্যাপক উন্নয়ন ঘটে। ২০০৮ সালে বতসোয়ানা এবং চীনের মধ্যে সর্বমোট বাণিজ্যের পরিমাণ গিয়ে দাঁড়ায় ৩৬০ মিলিয়ন মার্কিন ডলারে। ২০০৮ সালে বিশ্বজুড়ে অর্থনৈতিক মন্দা থাকা সত্ত্বেও ২০০৯ সালের জানুয়ারি থেকে অক্টোবর — এ দশ মাসের মধ্যে মোট বাণিজ্যের পরিমাণ ছিল ১৯৩ মিলিয়ন ডলার। ২০০৯ সালের ফেব্রুয়ারি মাসে চীনের কর্মকর্তারা বতসোয়ানাকে অর্থনৈতিক সম্পর্ক আরো বেশি জোরালো করার আহ্বান জানান, বিশেষ করে বতসোয়ানার হীরাশিল্প সংশ্লিষ্ট খাতে। এর অন্যতম কারণ ছিল চীনে ক্রমশ হীরার চাহিদার বৃদ্ধি, আর অন্যান্য অর্থনৈতিক দেশে এর চাহিদা কমে আসা।
২০০০ সালের প্রথম ফোরাম অন চায়না আফ্রিক কোঅপারেশন প্রতিষ্ঠার পর থেকে চীনা সরকার বতসোয়ানার অর্থনৈতিক উন্নয়নের জন্য এ খাতে প্রায় ১২৯ মিলিয়ন মার্কিন ডলার ব্যয় করেছে। তার মধ্যে মাত্র ৫২ মিলিয়ন ডলার অফিসিয়াল ডেভেলপমেন্ট অ্যাসিসটেন্সের ওইসিডি-ডিএসি খাতে পড়ে। এক্সিম ব্যাংক অব চায়না বতসোয়ানাকে বাকি অর্থ বরাদ্দ দিয়ে লেথলহ্যাকেং-কাং সড়কনির্মাণ প্রকল্প সম্পন্ন করে।
অর্থনৈতিক সম্প্রসারণের সহযোগিতার উদ্দেশ্যে পিআর চায়না বতসোয়ানা জুড়েই বেশকিছু নির্মাণ প্রকল্প হাতে নিয়েছে। ২০১০ সালের জানুয়ারি মাস পর্যন্ত এই প্রকল্পের সংখ্যা ছিল ২৮। প্রকল্পের মধ্যে রেলপথ এবং সড়ক, স্বাস্থ্য উন্নয়ন এবং অল্প খরচে বসতবাড়ি নির্মাণও অন্তর্ভুক্ত ছিল।
বতসোয়ানা বিশ্ববিদ্যালয়ে কনফুসিয়াস ইনস্টিটিউট প্রতিষ্ঠায় চীন সাহায্য করেছিল। ইনস্টিটিউটটি ২০০৯ সালের সেপ্টেম্বর মাসে চালু হয়। ইনস্টিটিউটটি চীনের সংস্কৃতি, ইতিহাস এবং ভাষাকে বিশ্ববিদ্যালয়ে উপস্থাপন করে। চীনে গমনেচ্ছুক বতসোয়ানার নাগরিকদের সংখ্যা ক্রমেই বাড়ছে। ২০০৫ সালে বতসোয়ানা থেকে প্রায় ৪০০ জন পর্যটক চীনে গিয়েছিল। ২০০৮ সালে এ সংখ্যাটি দাঁড়ায় ১৪০০-তে।
দক্ষিণ চীন সাগরে চীনের দাবি সংক্রান্ত বিষয়ে চীন এবং বতসোয়ানার মধ্যকার সম্পর্কে টানাপোড়েন ঘটে। "চীনের শক্তিশালী সামরিক বাহিনী এবং অর্থনীতি"র কারণে তারা অন্যদের অধিকার হস্তক্ষেপ করে এবং নিজেদের অধিকার দাবি করে এমন এক বিবৃতি দেয় বতসোয়ানা। বতসোয়ানায় নিযুক্ত চীনা রাষ্ট্রদূত ঝেং ঝুকিয়াং বিবৃতিটির বিষয়ে চীনকে জানায়। এরপরের দিন ঝেং এবং বতসোয়ানার পররাষ্ট্রমন্ত্রী পেলোনোমি ভেনসন মতই সাক্ষাৎ করেন। কূটনৈতিকভাবে মতামত প্রকাশ না করে আনুষ্ঠানিক বিবৃতি দেওয়ায় চীনের আপত্তির কথা জানায় ঝেং। ভেনসন নিজেদের অবস্থানের দৃঢ়তা প্রকাশ করে এবং এ বিবৃতি প্রত্যাহার করবে না বলে জানায়। এর পরপরই গ্যাবর্নের দূতাবাসটি বন্ধ করে দেয় চীন।
আন্দ্রেনিক তেয়মৌরিয়ান
আন্দ্রেনিক তেয়মৌরিয়ান ( পার্সি: آندرانيک تیموریان , আর্মেনিয় : Անդրանիկ Թէյմուրեան , জন্ম ৬ মার্চ ১৯৮৩) একজন ইরানী ফুটবলার, যিনি বর্তমানে পার্সিয়ান প্রো লিগে 'মেশিন সাজি 'এবং ইরান জাতীয় ফুটবল দলের হয়ে খেলে। তিনি সাধারনত ডিফেন্সিভ মিডফিল্ডার হিসেবে খেলে, কিন্তু প্রায় ওয়াইড মিডফিল্ডার হিসেবে খেলে থাকেন। তিনি ইরান জাতীয় দলের ১ম খ্রিস্টান ধর্মালম্বী অধিনায়ক। তিনি ইরানের তেহরান শহরে সংখ্যালঘু আর্মেনিয় পরিবারে জন্মগ্রহন করেন।
আন্দ্রেনিক ইরানের আঘাব এফসি ক্লাবে ক্যারিয়ার শুরু করেন এবং ২০০৫-০৬ মৌসুমে এফসি আবোমস্লে ক্লাবে পেশাদার ফুটবল শুরু করে।
২০০৬ সালের আগস্টের শেষে ২ বছরের চুক্তিতে ইংলিশ ক্লাব বোল্টনে যোগ দেয়। ২০০৭ সালের ৬ জানুয়ারি ডঙ্কাস্টার লোভার ক্লাবের বিপক্ষে ৪-০ গোলে জয়লাভ করে, ঐ ম্যাচে আন্দ্রেনিক ২ টি গোল করে। ২০০৭ সালের ১১ ফেব্রুয়ারি ফুলহামের বিপক্ষে ম্যাচের মাধ্যমে প্রিমিয়ার লিগে অভিষেক হয়। তার ১ম ২টি লিগ গোল দেন উইগানের বিপক্ষে ৭ এপ্রিল ২০০৭ সালে।
২০০৮ সালের ১২ জুন আন্দ্রেনিক ২ বছরের চুক্তিতে এবং ফ্রি ট্রান্সফারে ফুলহামে যোগ দেয়। ফুলহামের হয়ে তার অভিষেক হয় আর্সেনালের বিপক্ষে। ঐ ম্যাচে ফুলহাম ১-০ গোলে জয়লাভ করে। ২০০৯ সালের ২ ফেব্রুয়ারি বার্নসলিতে ১ বছরের জন্য লোনে যোগ দেয়। ১ জুলাই ২০১০ সালে আন্দ্রেনিকের সাথে ফুলহামের চুক্তি শেষ হয়।
২০১০ সালের ১৯ সেপ্টেম্বর ইরানে ফিরে আসে এবং ট্র্যাক্টর সাযি'তে যোগ দেয়। এই ট্রান্সফারের মাধ্যমে নিজের ইউরোপিয়ান ক্যারিয়ার শেষ করেন।
২০১১ সালের জুলাইয়ে আন্দ্রেনিক তেহরানের দল এস্টেঘলালে যোগ দেন। ৯ নভেম্বর সেপাহানের বিপক্ষে অভিষেক হয়। ২০১১ সালের ৯ নভেম্বরে এশিয়ার সেরা ১০ ফুটবলারদের মধ্যে একজন নির্বাচিত হন। ১ম মৌসুমেই হাযফি কাপ জয় করেন।
আন্দ্রেনিক ১ বছরের চুক্তিতে কাতারের ক্লাব আল খারাইতিয়াতে যোগ দেন। তাকে আল খারাইতিয়াত ১.৮ মিলিয়ন ডলার খরচ করেন। ২০১৩ সালের ১ জুলাইয়ে চুক্তির মেয়াদ শেষ হওয়ার পর তিনি ক্লাব ছাড়েন।
২০১৩ সালের ১৮ জুলাই আন্দ্রেনিক ৩ বছরের চুক্তিতে আবার এস্টেঘালে যোগ দেয়। তার ১ম ম্যাচে সেপাহানের কাছে ১-২ গোলে পরাজিত হয়। ২ আগস্ট আন্দ্রেনিক ২০১৩-১৪ মৌসুমের সেরা খেলোয়াড় নির্বাচিত হন ।
২০১৪ সালের ২৭ ডিসেম্বর আন্দ্রেনিক ১৮ মাসের চুক্তিতে প্রাক্তন ক্লাব ট্র্যাক্টর গাযিতে যোগ দেয়। ১ম ম্যাচেই সাবা কমের বিপক্ষে ফ্রি কিক থেকে গোল দেন।
২০১৫ সালের ১৩ জুলাই, আন্দ্রেনিক কাতারের ক্লাব উম সালালে যোগ দেয়। কোচের সাথে ঝামেলায় আন্দ্রেনিক ২০১৬ সালের জানুয়ারিতে ক্লাব ছাড়েন।
২০১৬ সালের ১৯ জানুয়ারিতে আন্দ্রেনিক ৬ মাসের চুক্তিতে সেইপা ক্লাবে যোগ দেন। ইনজুরির কারণে মাত্র ৪ ম্যাচ খেলে জুলাইয়ে ক্লাব ছাড়েন।
২০১৬ সালের জুলাইয়ে আন্দ্রেনিক ১ বছরের চুক্তিতে পার্সিয়ান গালফ প্রো লিগে সদ্য উন্নীত হওয়া মেশিন সাযি'তে যোগ দেয়।
আন্দ্রেনিক ইরানের জাতীয় দলে খেলার আগে বিভিন্ন বয়সভিত্তিক দলে খেলেন। ২০০৬ বিশ্বকাপে তিনি ইরানের হয়ে খেলেছেন। ২০০৭ এবং ২০১১ এশিয়ান কাপে ইরানের প্রতিনিধিত্ব করেছেন।
২০১৪ সালের ১৮ মে, আন্দ্রেনিক প্রথম খ্রিস্টান হিসেবে ইরানকে নেতৃত্ব দেন। বেলারুশের বিপক্ষে ম্যাচটি গোলশূন্য ড্র হয়। ২০১৪ সালের ১ জুলাই তিনি ২০১৪ ফিফা বিশ্বকাপের জন্য ডাক পান। আন্দ্রেনিক ২০১৪ বিশ্বকাপে সবগুলো ম্যাচের পুরো সময় খেলেছেন, এবং বিশ্বকাপে ইরানের হয়ে সবচেয়ে ম্যাচে নেতৃত্ব দেয়ার রেকর্ড করেন। ২০১৫ সালে এএফসি এশিয়ান কাপে দলে ডাক পান। সে ঐ টূর্নামেন্টে ১ টি এসিস্ট করেন। জাভেদ নেকুয়ামের অবসরের পর আন্দ্রেনিক অধিনায়ক নির্বাচিত হয়।
আন্দ্রেনিক তেয়মৌরিয়ান অধিনায়ক হিসেবে শততম ম্যাচে উজবেকিস্তানকে ১-০ গোলে হারায়।
আবু হানিফা মসজিদ
আবু হানিফা মসজিদ ( ) বা ( ), ( ) নামেও পরিচিত, ইরাকের বাগদাদে অবস্থিত সুন্নি মসজিদগুলোর মধ্যে অন্যতম একটি।
মসজিদটি হানাফি মাজহাবের প্রতিষ্ঠাতা আবু হানিফাহ আন-নুমানের, প্রখ্যাত ইমাম (আল-ইমাম আল-আজম) নামেও অধিক পরিচিত, মাজারের পাশেই নির্মাণ করা হয়েছে। মসজিদটি বাগদাদের উত্তরাঞ্চলের জেলা আদহামিয়াহতে অবস্থিত যা আবু হানিফার আল ইমাম আল আজম নামানুসারে নামকরণ করা হয়েছে।
আবু জাফর আল মনসুর আবু হানিফাকে কাজী আল কুজাত, বিচারকদের বিচারক, হওয়ার জন্য প্রস্তাব দেন, কিন্তু তিনি সে প্রস্তাব প্রত্যাখ্যান করেন। এই প্রস্তাব প্রত্যাথ্যান করায় তার উপর অমানুষিক নির্যাতন করা হয় এবং তাকে কারাগারে প্রেরণ করা হয়। রাজি হওয়া পর্যন্ত তাকে ১১০ বার চাবুকের দ্বারা আঘাত করা হয়। আল মনসুর আবু হানিফাকে এমন ফতোয়া জারি করার জন্য আদেশ দেন যা খলিফার কর্তৃত্বকে আরো শক্তিশালী করবে। আবু হানিফা তা করতে রাজি না হলে খলিফা তাকে কারাগারে প্রেরণ করেন।
কারাগারে থাকা অবস্থায়, বার্ধক্যজনিত কারণে বা কারাগারে বন্দি জীবন অতিবাহিত করার কারণে তিনি ১৫০ হিজরীতেবাগদাদে মৃত্যুবরণ করেন। 
তাকে ‘‘‘আল খায়জুরান সমাধিক্ষেত্রে’’’ সমাহিত করা হয়। সমাধিক্ষেত্রের নামকরণ আল খায়জুরান বিনতে আত্তার নাম অনুসারে করা হয় যাকে আবু হানিফার মৃত্যুর ২৮ বছর পর সেখানে সমাহিত করা হয়। 
বলা হয়ে থাকে যে তার নামাজে জানাযায প্রায় পঞ্চাশ হাজার মানুষ উপস্থিত ছিলেন এবং স্বয়ং আল মনসুর নিজেই উপস্থিত ছিলেন।
আব্বাসীয় খলিফা বুয়াহিদের শাসনের সময় ৩৭৫ হিজরীতে সামসাম আল দাউলার আদেশে আবু হানিফার মাজারের পাশেই একটি মধ্যম আয়তনের মসজিদ নির্মাণ করা হয়। 
বলা হয়ে থাকে যে আবু জাফরে আল জাম্মাম ৩৭৯ হিজরীতে মসজিদের ভেতরে একটি হল নির্মাণ করেন।
১৭৫৭ সালে, ইরাকের মামলুক সাম্রাজ্যের শাসন আমলে, বাগদাদের বালি, সুলেমান পাশা সমাধিটি পুনঃসংস্কার করেন এবং একটি গম্বুজ ও বিপনী বিতান নির্মাণ করেন। ১২১৭ সালে, মসজিদের বেশকিছু অংশ্ প্রায় ভেঙ্গে পড়ে যা মসজিদের স্থাপত্য শিল্পের অনেক কিছুই ধ্বংস হয়ে যায়। কিন্তু সুলেমান পাশা ব্যাপাটি সামাল দেন এবং এবং মসজিদের পুরাতন ভবনটির পুনঃসংস্কার করেন এবং মসজিদের মিনারটিতে সোনালী রঙের প্রলেপ করান। 
১২৫৫ হিজরীতে সুলতান আব্দুলমেসিদ ১ মসজিদের ধ্বংসপ্রাপ্ত পুরাতন অংশের পুনঃসংস্কার করার জন্য আদেশ দেন।
মসজিদটি সম্পূর্ণ আয়তন হল ১০,০০০মি²। এই মসজিদে প্রায় ৫০০০ লোক এক সাথে নামাজ আদায় করতে পারে। জুম্মাবারে প্রায় ১০০০ জন সালাত আদায়কারী নিয়মিতভাবে সালাত আদায় করেন এবং সপ্তাহের অন্যান্য দিনগুলোতে ২০০-২৫০ জন নিয়মিতভাবে নালাত আদায় করেন।.
আবদুর রউফ মজুমদার
আবদুর রউফ মজুমদার (জন্ম: ১৯২৯ - মৃত্যু: ৫ নভেম্বর, ১৯৯৫) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর প্রতীক খেতাব প্রদান করে।
আবদুর রউফ মজুমদারের বাড়ি ফেনী জেলার পরশুরাম উপজেলার চিথলিয়া ইউনিয়নের জঙ্গলঘোনা গ্রামে। তাঁর বাবার নাম আনু মিয়া মজুমদার এবং মায়ের নাম ফজিলাতুন নেছা। তাঁর স্ত্রীর নাম শামসুন নাহার। তাঁদের চার ছেলে ও তিন মেয়ে।
১৯৭১ সালে ইপিআর বাহিনীর নায়েক সুবেদার হিসেবে কর্মরত ছিলেন আবদুর রউফ মজুমদার। সে সময়ে তিনি খাগড়াছড়ি জেলার রামগড় সীমান্ত এলাকায় কর্মরত ছিলেন। চট্টগ্রাম ইপিআরের হেডকোয়ার্টার্সে অ্যাডজুট্যান্ট ক্যাপ্টেন রফিকের বার্তা পেয়ে তিনি এক প্লাটুনেরও বেশি ইপিআর সৈনিক নিয়ে ২৬ মার্চ দুপুরে চট্টগ্রাম শহরের ওয়াপদা গেস্ট হাউসে অবস্থানরত ইপিআর সৈনিকদের সঙ্গে মিলিত হন। পরে তাঁরা বিভিন্ন স্থানে ছড়িয়ে পড়ে পাকিস্তান সেনাবাহিনীকে প্রতিরোধ করার চেষ্টা করেন। সুস্থ হওয়ার পর আবদুর রউফ মজুমদার আবার মুক্তিযুদ্ধে যোগ দেন। তিনি পরে যুদ্ধ করেন ২ নম্বর সেক্টরের রাজনগর সাব-সেক্টর এলাকায়। বিলোনিয়া, মুন্সিরহাট, ফুলগাজীসহ আরও কয়েক স্থানে তিনি যুদ্ধ করেছেন।
১৯৭১ সালের ২৮ মার্চ আবদুর রউফ মজুমদারের নেতৃত্বে একদল ইপিআর সৈনিক পাকিস্তানি সেনাদের অগ্রাভিযান রোধ করতে চট্টগ্রামের ফৌজদারহাট এলাকায় অবস্থান নেয়। সকালে তাঁরা পাকিস্তানি বাহিনীর মুখোমুখি হন। শুরু হয় তুমুল যুদ্ধ। লড়াই চলে টানা তিন ঘণ্টা। এই যুদ্ধে তাঁরা সাহস ও বীরত্ব প্রদর্শন করা সত্ত্বেও তাঁদের পক্ষে পাকিস্তানিদের অগ্রাভিযান রোধ করা সম্ভব হয়নি। সেদিন যুদ্ধে ইপিআর বাহিনীর চারজন শহীদ ও আবদুর রউফ মজুমদারসহ দুজন আহত হন। সহযোদ্ধারা তাঁকে উদ্ধার করে ফেনীতে নিয়ে যান। ফেনী তখন মুক্ত ছিল।
ফুন্টসলিং
ফুন্টসলিং হল ভুটান এর একটি সীমান্ত শহর।এটি দেশের দ্বিতীয় বৃহত্তম শহর।শহরটি সীমান্ত জেলা চুখা জেলাতে অবস্থিত।।শহরটি ভুটানের শিল্প ও বাণিজ্য শহর হিসাবেও পরিচিত।শহরটি ভারত ও ভুটান সীমান্তে ভুটানে অবস্থিত।এই শহর দ্বারাই ভুটানের সঙ্গে ভারতের বেশির ভাগ ব্যবসা বাণিজ্য হয়।এক সময় এই শহরে ভুটানের রিজার্ভ ব্যাঙ্কক এর সদর দপ্তর অবস্থিত ছিল।এখান ওই ব্যঙ্ক থিম্পুতে স্থানন্তরিত করা হয়েছে।এই শহরের কাছেই চুখা জলবিদ্যুৎ কেন্দ্র নির্মাণ করা হয়েছে।এই শহরের বিপরীতে ভারত এর অলিপুরদুয়ার জেলা এর জয়গাঁ শহরটি অবস্থিত।ফুন্টসলিং শহরটি ভুটানের প্রবেশের প্রবেশ দ্বার হিসাবে কাজ করে।ভারত থেকে ভুটানে প্রবেশের সময় ভুটানের এই শহরটিতেই প্রথমে যেতে হয়।
ফুল্টসলিং শহরটি ভুটান দক্ষিণ অংশে অবস্থিত।এই শহরটি ভুটান ও ভারত এর সীমান্তবর্তী এলাকায় ভুটানের অংশে অবস্থিত।শহরটি সমুদ্র সমতল থেকে ৯৬১ মিটার বা ২,২০৪ ফুট উচ্চতায় অবস্থিত।এটি ২৬.৮৫ উত্তর ও ৮৯.২৩ পূর্বে অবস্থান করছে।ফুন্টসলিং থিম্পু থেকে ১৫০ কিলোমিটার দূরে অবস্থিত।
শহটি হিমালয় এর পাদদেশে তরাই সংলগ্ন ডুয়ার্স এলাকায় অবস্থিত।শহরটি একটি পার্বত্য ছোট উপত্যকায় অবস্থিত।
শেষ জন গননা অনুয়ায়ী শহরটির মোট জন সংখ্যা হল ৬০,৪০০ জন।জন সংখ্যার হিসাবে শহরটি ভুটানের দ্বিতীয় বৃহত্তম শহর বা নগরাঞ্চল।শহরটির মোট জনসংখ্যার মধ্যে বৌদ্ধ ধর্ম এর মানুষ সংখ্যা গরিষ্ঠ।এছাড়াও এই শহরে বহু হিন্দু ধর্ম এর মানুষ বাস করে।শহরটির মোট জন সংখ্যার মধ্যে ভুটানিদের সংখ্যা বেশি ।এছাড়াও এখানে বহু নেপালি ও ভারতীয় মানুষ বাস করে।
ফুন্টসলিং শহরটির প্রভাব ভুটানের অর্থনীতির উপর বিরাট ।এই শহরটি দেশের বৈদেশ বাণিজ্যের বেশির ভাগ সম্পর্ন হয়।এই শহরের দ্বারাই ভারত থেকে নিত্য প্রয়োজনিয় জিনিস যেমন চাল, চিনি,পরিষোধিত খনিজ তেল, ঔষধ প্রভৃতি ভুটানে প্রবেশ করে।ভুটান থেকে বিভিন্ন জিনিস ভারতে পাঠানো হয় এই শহরের দ্বারাই।ভারত ছাড়া অন্য দেশের সঙ্গে সমুদ্র পথে বাণিজ্য করার জন্য কলকাতা বন্দর ও হলদিয়া ডক কমপ্লেক্স সারাসরি ফুন্টসলিং এর সঙ্গে যুক্ত।
শহরটিতে যোগাযোগ ব্যবস্থা বলতে শুধু মাত্র সড়ক যোগাযোগ ব্যবস্থা রয়েছে।এই শহরে কোনো রেল বা বিমান যোগাযোগ ব্যবস্থা নেই।শহরটি সড়ক পথে রাজধানী থিম্পু এর সঙ্গে যুক্ত।এই পথে ফুন্টসিলিং থেকে থিম্পু পর্যন্ত বাস পরিসেবা রয়েছে।এছাড়া কলকাতা থেকে শিলিগুড়ি হয়ে ফুন্টসলিং পর্যন্ত আন্তর্জাতিক বাস পরিসেবা রয়েছে।এই শহর থেকে একটি এশিয়ান মহাসড়ক বাংলাদেশ সীমান্ত পর্যন্ত নির্মাণ এর কথা চলছে।
২০১৭ আফগানিস্তান ক্রিকেট দলের ওয়েস্ট ইন্ডিজ সফর
আফগানিস্তান জাতীয় ক্রিকেট দল তিনটি একদিনের আন্তর্জাতিক এবং তিনটি টুয়েন্টি২০ আন্তর্জাতিক খেলার জন্য ওয়েস্ট ইন্ডিজ সফর করে, যা জুন ২০১৭-এ অনুষ্ঠিত হয়। আফগানিস্তানের প্রথম দ্বিপাক্ষিক সফর হবে জিম্বাবুয়ের বাইরে অন্য একটি পূর্ণ সদস্য দেশ। মূলত এই সফরটি পাঁচটি ওডিআই এবং তিনটি টি২০আই খেলায় অন্তর্ভুক্ত ছিল।
জুমণি নেওগ
জুমণি নেওগ বা 'নন্দিনী জুমণি' বলিউডের একজন অসমীয়া মডেল ও অভিনেত্রী। তাঁর জন্ম হয়েছিল জন্ম বিশ্বনাথ সারিআলির লেহু গাঁয়ে। পুণা বিশ্ববিদ্যালয়ের স্নাতকোত্তর নন্দিনী একজন IPS অফিসার হতে চেয়েছিলেন। কিন্তু বিশ্ববিদ্যালয়ে পড়াকালীন তিনি গ্লেমার জগতে চলে আসেন। বলিউডে তুনু "ক্রেজী ক্যাট" নামেও পরিচিত।
'কলগেট জেল' আর 'সানসুই টিভি'র মডেল হিসাবে মডেলিং কেরিয়ার আরম্ভ করা নন্দিনী বর্তমান মুম্বাই চলচ্চিত্র জগতের চেনা নাম।তুমিয়ে মোর কল্পনারইতিমধ্যে নন্দিনী বিশ্বের বিভিন্ন প্রান্তে পাঁচশরো অধিক মঞ্চ অনুষ্ঠান পরিবেশন করেছেন। তিনি 'হিন্দুস্তান টাইমস কাফের' একজন স্তম্ভ লেখিকা ছিলেন।
সেলা গিরিপথ
সেলা গিরিপথ () অরুণাচল প্রদেশর টাওয়াং জেলায় সাগরপৃস্থ থেকে প্রায় ১৩,০০০ ফুট উচ্চতায় অবস্থিত। স্থানীয় লোকের মতে, সেলা নামটি এসেছে "সে-লা" র থেকে, লা মানে গিরিপথ। সেলা গিরিপথ হল টাওয়াং জেলার ভিতর আটক ওখ স্থানে থাকা রাস্তা। টাওয়াং শহর,থেকে প্রায় ৭৮ কিঃমিঃ উত্তরে গেলে এই অঞ্চলটি পাওয়া যায়। শীতকালে এর তাপমাত্রা -১০ ডিগ্রী সে থেকে নিম্নগামী হয়। বছরের ১২ মাস সেলা পাসটি বরফাবৃত হয়ে থাকে। এখানে থাকা সেলা সরোবরটির সৌন্দর্য্য দেখে পর্য্যটক সমূহ একে স্বর্গীয় সরোবর বলে ।
সেলা গিরিপথ টাওয়াং এর থেকে উত্তরে ৭৮ কিঃমিঃ দূরে অবস্থিত। পথটি বছরের ১২ মাসই খোলা থকে যদিও কখনো কখনো ঘন তুষারপাতর জন্য রাস্তাটি মাঝ সময়ে বন্ধ করে দেওয়া হয়। সীমান্ত সুরাক্ষা পথ নির্মাণ কোম্পানী এই পথটির দেখাশুনার দায়িত্বে আছে। অঞ্চলটির সর্ব্বোচ গড় তাপমাত্রা ১৫ ডিগ্রী সে: আর সর্বনিম্ন -১০ ডিগ্রী সে:
বৌদ্ধ ধর্মএর লোকরা বিশ্বাস করে যে, সেলা গিরিপথের আশে-পাশে প্রায় ১০১ টা ছোট-বড় সরোবর আছে।
উমা রিয়াজ খান
উমা রিয়াজ খান (তামিল: உமா ரியாஸ் கான்) একজন ভারতীয় তামিল অভিনেত্রী। তিনি মূলতঃ বিভিন্ন তামিল টেলিভিশন অনুষ্ঠানে অভিনয় করে থাকেন এবং বেশ কিছু তামিল চলচ্চিত্রেও পার্শ্বচরিত্রে অভিনয় করছেেন।
উমা তার শিল্পী পিতা-মাতার একমাত্র সন্তান হিসেবে জন্মগ্রহণ করেন। তার পিতা কমেশ ছিলেন একজন সংগীত পরিচালক এবং তার মা কমলা কমেশ ছিলেন একজন বিখ্যাত অভিনেত্রী যাকে অসাধারণ অভিনয়ের সুবাদে সম্মানিত করা হয়েছিল।
মখদুম মোনেম পাক
ভারতে দুইজন সুফি সাধক নকশবন্দিয়া সিলসিলা, সুফিবাদের একটি তরিকা, প্রচারের সাখে জড়িত ছিলেন এবং তারা দুইজনে দুইটি আধ্যাত্বিক পরম্পরা বা বংশগতি গড়ে তোলেন।একটি শেখ আহমেদ সিরহিন্দি, মোজাদ্দেদে আল থানি (দ্বিতীয় সহস্রাব্দের পুর্ণজাগরণকারী) থেকে উৎপন্ন হয়েছে। অন্যটি তারই সমসাময়িক সুফি সাধক হযরত ছৈয়্যদেনা আমীর আবুল-উলা আহরারি। 
হযরত আমীর আবুল-উলা ভারতের আগ্রার অধিবাসী ছিলেন। তিনি নকশবন্দিয়া সুফি তরিকার সুফি সাধক হযরত খাজা ওবায়দুল্লাহ আহরারির শিষ্য ছিলেন। তার নাম অনুসারেই তার আধ্যাত্বিক বংশ অনুক্রমের নামকরণ করা হয় নকশবন্দিয়া আবুল উলাইয়া।
হযরত মখদুম শাহ মুহাম্মদ মোনেম পাক ১০৮২ হিজরীতে (১৬৭১ খ্রিস্টাব্দে) ভারতের বিহারের শেখপুরা জেলার পাহাড়ে বেষ্টিত পাছনা গ্রামে জন্মগ্রহণ করেন। তার বংশ সুফি সাধক হযরত মখদুম শামসুদ্দিন হাক্কানি, যার মাজার লক্ষিসার জেলার বিল্লৌরিতে অবস্থিত, এর বংশের সাথে গিয়ে মিলিত হয়েছে। মখদুম হাক্কানি সুফি হযরত ইব্রাহিম ইবনে আদহাম বলখির, আবু বিন আদহাম নামেও পরিচিত, শিষ্য ছিলেন।
পিতার গ্রামে প্রাথমিক শিক্ষা সম্পন্ন করে উচ্চ শিক্ষা ও সুফিবাদের জ্ঞান অর্জনের লক্ষ্যে তিনি পাটনার নিকটবর্তী বারহ জেলায় অবস্থিত দেওয়ান ছৈয়দ আবু সায়্যিদ জাফর মুহাম্মদ কাদিরের খানকাহতে যান। তার মৃত্যুর পর হযরত মোনিম পাক দেওয়ান ছৈয়দ আবু সায়্যিদ জাফর মুহাম্মদ কাদিরের পুত্র দেওয়ান ছৈয়দ খলীলুল্লাহর কাছ থেকে তরিকতে শিক্ষা অর্জন করেন এবং তার হাতে বায়াত দান করেন কাদেরীয় কুতুবিয়া তরিকার মুরীদ (শিষ্য) হন। পরবর্তীতে তিনি খেলাফতপ্রাপ্ত (আধ্যাত্বিক প্রতিনিধিত্ব) হন। পড়াশোনা শেষ করার পর তার পীরের নির্দেশনা ও অনুমতি নিয়ে তিনি দিল্লিতে স্থানান্তরিত হন। দিল্লির একটি মাদ্রাসায় তিনি প্রায় চল্লিশ বছর ধরে উচ্চ শিক্ষায় আগ্রহী শিক্ষার্থীদের শিক্ষা দিতে থাকেন।
হযরত মোনিম পাক সুফি সাধক হযরত খাজা শাহ মুহাম্মদ ফরহাদের সান্নিধ্যে যান এবং নিজেকে সম্পূর্ণভাবে তার সেবায় উৎসর্গ করেন। জীবনীকাররা বলেন যে মোনিম পাক সেখানে প্রায় এগার বছর তার সেবায় নিয়োজিত ছিলেন এবং নকশবন্দিয়া আবুল-উলাইয়া তরিকার আধ্যাত্বিক শিক্ষা গ্রহণ করতে থাকেন। হযরত শাহ ফরহাদের মুর্শিদ (পীর), হযরত ছৈয়দ দোস্ত মুহাম্মদ বোরহানপুরী, হযরত ছৈয়্যদেনা শাহ আমীর আবুলউলার মুরীদ ও খলিফা (আধ্যাত্বিক প্রতিনিধি) ছিলেন। তিনি বড় পীর হযরত ছৈয়্যদেনা শেখ আব্দুল কাদির জিলানী ও মখদুম-ই-জাহান হযরক শেখ শরফুদ্দিন আহমদ জাহিয়া মানেরীর খুব নিকটবর্তী ছিলেন।
চুখা জেলা
চুখা জেলা ভুটান এর দক্ষিণ পশ্চিমে অবস্থিত একটি জেলা।এই জেলাটি সমুদ্র সমতল থেকে ৯৬১ মিটার থেকে ৩০০০ মিটার এর বেশি উচু।জেলাটি ভারতের সীমান্তের সঙ্গে যুক্ত রয়েছে।
চুখা জেলাটি হিমালয় এর পাদদেশে অবস্থিতি।এই জেলার কিছু অংশ আবার উচ্চ হিমালয় এর অংশ।জেলাটির বেশির ভাগ অংশই উচু পাহাড় বা পর্বত্য এলাকা যুক্ত।কিছু কিছু পর্বত্য শৃঙ্গের উচ্চতা ৩০০০ মিটারের বেশি উচু।এই পাহারের ঢালে ঘন অরন্য অবস্থান করছে।পাহার গুলি থেকে পচুর নদী ও ঝর্নার সৃষ্টি হয়েছে।এখানকার প্রধান নদী হল রায়ঢাক।এই নদীতেই চুখা জলবিদ্যুৎ কেন্দ্র গড়ে উঠেছে।জেলাটির উত্তর দিকের অংশের উচ্চতা বেশি এবং দক্ষিণ দিকের উচ্চতা কিছুটা কম।এই জেলার নদী গুলির বেশির ভাগ উত্তর থেকে দক্ষিণ দিকে বাহিত হয়েছে।
চুখা জেলার জন সংখ্যা হল ২০০৫ সালের জন গননা অনুযায়ী ৭৪,২৩৮ জন।এই জন সংখ্যার মধ্যে বেশির ভাগ মানুষ বৌদ্ধ ধর্ম অবলম্বি।এছারাও ওই জেলায় হিন্দু ধর্ম অবলম্বি এক বিরাট জন সংখ্যার বসবাস রয়েছে।জেলাটির বেশির ভাগ মানুষ ভুটানি ।ভুটানি ছারাও এখানে ভারতীয় ও নেপালি জন জাতীর মানুষের বসবাস রয়েছে।
জেলাটিতে যোগাযোগ মধ্যম প্রধানত সড়ক পথের উপর নির্ভরশীল।এই জেলার প্রধান শহর ফুন্টসলিং থেকে বাস এর দ্বারা দেশের বিভিন্ন শহরের যোগাযোগ রক্ষা হয়।শহরটি ভারতের সঙ্গে সড়ক পথের দ্বারা যুক্ত রয়েছে।চুখা জেলার ফুন্টসলিং থেকে কলকাতা পর্যন্ত আন্তর্জাতিক বাস পরিসেবা চালু রয়েছে।জেলাটিতে কোনো রেল ব্যবস্থা নেই।এখানকার কাছের রেল স্টেশন বলতে ভারত এর নিউ জলপাইগুড়ি রেলওয়ে স্টেশন।বর্তমানে ভারতের আলিপুরদুয়ার থেকে ২০ কিলোমিটার রেল পথ নির্মাণের মাধ্যে ফুন্টসলিং পর্যন্ত রেল পরিসেবা গঠনের প্রস্তাব রাখা হয়েছে।
চুখা জলবিদ্যুৎ কেন্দ্র
চুখা জলবিদ্যুৎ কেন্দ্র হল ভুটান এর প্রথম ও সবচেয়ে পুরোনো বিদ্যুৎ কেন্দ্র।এই বিদ্যুৎ কেন্দ্রটি রায়ঢাক নদী এর উপর বাধ বা ডেম তৈরি করে নির্মাণ করা হয়েছে।এই বিদ্যুৎ টির সবচেয়ে কাছুর শহর হল ফুল্টসলিং বিদ্যুৎ কেনদ্রটি চুখা জেলায় অবস্থিত।এই বিদ্যুৎ কেন্দ্র থেকে ৩৩৬ মেগাওয়াট বিদ্যুৎ উৎপাদন হয়।ভুটানে বিদ্যুৎ এর চাহিদা কম থাকায় বিদ্যুৎ কেন্দ্রটিতে প্রচুর বিদ্যুৎ উদ্ববৃত্ত থাকে।এই উদ্ববৃত্ত বিদ্যুৎ ভারত সরকার কিনে নেয়।এই বিদ্যুৎ পশ্চিমবঙ্গ এ ও আসাময়ে সরবরাহ করা হয়।
বিদুৎ কেন্দ্রটি চুখা জেলা এর একটি গ্রামে নির্মাণ করা হয়েছে।এটি রায়ঢাক নদীকে বাধের দ্বারা কৃত্রিম জলধারা নিরমান করে পাহারে উপর নিরমান করা হয়েছে।এটি ফুন্টসলিং শহরের কাছেই অবস্থিত।এই বিদ্যুৎ কেন্দ্র থেকে রাজধানী থিম্পু ও কাছেই অবস্থিত।
ভুটানে এই বিদ্যুৎ কেন্দ্র নির্মাণের আগে কোনো বিদ্যুৎ কেন্দ্র ও বিদ্যুৎ এর যোগান ছিলনা।ফলে দেশটি পর্যটন শিল্পে একট বিরাট অনিশ্চয়তা এর মধ্যে পরছিল।এছাড়া দেশটির শিল্প এর বিকাশ থমকে ছিল।এই কারনে দেশ টিতে একটি বিদ্যুৎ কেন্দ্রের নির্মাণের প্রয়োজনিয়তা দেখা দেয়।দেশটি পর্বত্য ও পাহাড়ি এলাকা যুক্ত হওয়ায় জলবিদ্যুৎ কেন্দ্র নির্মাণের উপর যোর দেওয়া হয়।এর পর সমিক্ষার দ্বারা রায়ডাক নদীতে বাধ দিয়ে জল বিদ্যুৎ কেন্দ্র নির্মাণের সিধান্ত নেওয়া হয়।এর পর চুখা জলবিদ্যুৎ কেন্দ্র নির্মাণের প্রকল্প নেওয়া হয়।এটিই এই দেশের প্রথম বিদ্যুৎ কেন্দ্র।
এই বিদ্যুৎ কেন্দ্রটি নির্মাণ করা হয়েছে নদীতে বাধ দিয়ে নদীর জল সঞ্চয় করে সেই জলের সাহায্যে টারবাইন ঘিরিয়ে বিদ্যুৎ উৎপাদন পদ্ধতিতে।এই বাধটি রায়ডাক নদীতে নির্মাণ করা হয়েছে।এই বাধের থেকে ১.৬ কিমি উজানে একটি ৫.৬ কিলোমিটার টানেল কেটে জল অন্য পথে এনে টার্বাইন ঘুরানো হয়।এর পর জল আবার নদীতে ফিরিয়ে দওয়া হয়।বিদ্যুৎ কেন্দ্রটি নির্মাণে সমস্ত রকম কারিগরি সহযোগিতা করেছে ভারত সরকার।
বিদ্যুৎ কেন্দ্রটি নির্মাণের সবচেয়ে বড় পতিবন্ধকতা ছিল অর্থের যোগান।এই বিদ্যুৎ কেন্দ্রটি নর্মানে ভারত যুক্ত হয় চুক্তির দ্বারা ভুটানের সঙ্গে।এর পর ভারত এই বিদ্যুৎ কেন্দ্রের নির্মাণের ৬০ শতাং অর্থের যোগান দেয় বাকি ৪০ শতাং অর্থ ভুটান যোগার করে কম সুদে।এর পর নির্মাণ শুরু হয়।ভারত এই বিদ্যুৎ কেন্দ্রের নির্মাণের অর্থ যোগানের চুক্তি মোতাবিক বিদ্যুৎ কিনে নেয় ভুটান থেকে ।
চাহিদা
অর্থনীতিতে চাহিদা হল কোনো পণ্য বা সেবা দ্রব্যের উপযোগের প্রয়োজনীয়তা।
চাহিদাকারী হল একটি নির্দিষ্ট পরিমান পণ্য বা সেবা গ্রহনের উদ্যেশ্যে ব্যয় করার ইচ্ছা। একজন ক্রেতা বিভিন্ন দামে যে পরিমান দ্রব্য বা সেবা পেতে ইচ্ছুক তার পরিমান এর দ্বারা চাহিদা প্রকাশ করা হয়। কোনো নির্দিষ্ট দামে ভোক্তা যে পরিমান দ্রব্য ক্রয় করতে আগ্রহী হয় তার পরিমান কে চাহিদার পরিমান বলে। দাম ও চাহিদার পরিমানের মধ্যকার সম্পর্ক কে চাহিদা বলা হয়। (আরো দেখুন: যোগান ও চাহিদা)
চাহিদার অন্যান্য নির্ধারকসমূহ অপরিবর্তিত থেকে স্বাভাবিক সময়ে কোনো দ্রব্যের দাম হ্রাস পেলে চাহিদা বৃদ্ধি পায়, দাম বৃদ্ধি পেলে চাহিদা হ্রাস পায়। দাম ও চাহিদার পরিমানের মধ্যে এরুপ বিপরীত সম্পর্ককে চাহিদা বিধি বলা হয়।
অসংখ্য কারণের এবং পরিস্থিতিতে একজন ক্রেতার কোনো দ্রব্য ক্রয় করার ইচ্ছা প্রভাবিত হতে পারে। তারমধ্যে কিছু উল্লেখযোগ্য কারণ হল:
দ্রব্যের চাহিদা এর নির্ধারকসমূহের ওপর নির্ভরশীল, চাহিদা ও এর নির্ধারকসমূহের নির্ভরশীলতার সম্পর্কের গানিতিক প্রকাশকে অপেক্ষক বলে।  উদাহরণস্বরূপ, Q = (১০-২P) একটি চাহিদা অপেক্ষক যেখানে Q একটি দ্রব্যের চাহিদার পরিমান, P দ্রব্যের দাম। সমতা চিহ্নের ডানের রাশিকে স্বাধীন  চলক ও বামের রাশিকে বলা হয় অধীন চলক। এখানে (-২P) এর মাধ্যমে বোঝা যাচ্ছে অধীন চলকের সাথে স্বাধীন চলকের বিপরীতমুখী সম্পর্ক বিদ্যমান। এর মাধ্যমে বোঝা যায় এই অপেক্ষক থেকে অংকিত চাহিদা রেখার ঢাল হবে ডানদিকে নিম্নগামী।
অর্থনীতিতে চাহিদারেখা হল একটি লেখচিত্র যেখানে কোনো দ্রব্যের দাম ও ভোক্তাদের নির্দিষ্ট দামে উক্ত দ্রব্য ক্রয় করার ইচ্ছার মধ্যকার সম্পর্ক দেখানো হয়।
কোনো দ্রব্যের দামের পরিবর্তন এর ফলে চাহিদার যে পরিবর্তন সংঘটিত হয় তার মাত্রাকে চাহিদার দাম স্থিতিস্থাপকতা বলে। চাহিদার স্থিতিস্থাপকতার দ্বারা চাহিদার শতাংশিক পরিবর্তন ও দামের শতাংশিক পরিবর্তন এর অনুপাতকে বোঝায়। চাহিদার দাম স্থিতিস্থাপকতার ক্ষেত্রে দাম ছাড়া চাহিদার অন্যান্য নির্ধারকসমূহ অপরিবর্তিত অবস্থায় থাকবে। চাহিদার দাম স্থিতিস্থাপকতার নির্ণয়ের ক্ষেত্রে যে সুত্র ব্যবহার করা হয় তা হল:  (Δ"Q"/Δ"P")×("P"/"Q")। এখানে Q, চাহিদার পরিমান এবং P, দ্রব্যের দাম।
চাহিদা ব্যবস্থাপনা, অর্থনীতি হল বিজ্ঞান ও কলার সংমিশ্রণ যার মাধ্যমে অর্থনৈতিক মন্দা নিয়ন্ত্রণ করা সম্ভব।
গোবিন্দমাণিক্য
মহারাজ গোবিন্দমাণিক্য সপ্তদশ শতাব্দীর শেষভাগে ভারতে ত্রিপুরার রাজা ছিলেন। ইনি ছিলেন রাজা কল্যাণমাণিক্যের পুত্র; ভাই নক্ষত্ররায় সিংহাসনলোভী হওয়ায় তাঁকে সিংহাসন ছেড়ে দেন। এই রাজার সময়ে ত্রিপুরা মুঘল সাম্রাজ্যের করদ রাজ্যে পরিণত হয়, কর ছিল বছরে পাঁচটা হাতি। একমাত্র এই কর ছাড়া ত্রিপুরার স্বাধীনতা তখন ক্ষুণ্ণ হয় নি।
দীনেশচন্দ্র সরকার এর মতে, বঙ্গাব্দ ত্রিপুরায় চালু করেন রাজা গোবিন্দমাণিক্য; সেটিকে তিন বছর পিছিয়ে ত্রিপুরাব্দের সূচনা করেন তাঁর ভাই ছত্রমাণিক্য। এর আগে ত্রিপুরায় শকাব্দ ব্যবহৃত হত। গোবিন্দমাণিক্যকে কেন্দ্র করে রবীন্দ্রনাথ ঠাকুর 'রাজর্ষি' ও 'বিসর্জন' লেখেন।
কাছিন রাজ্য
কাছিন রাজ্য ইংরেজি:Kachin State, , ; কাছিন: জিংফাও মুংডাও}} হল মায়ানমার এর একটি রাজ্য। এটি মায়ানমারের উত্তর ভাগে অবস্থিত। এই রাজ্যের উত্তর এবং পূৰ্ব দিকে চীন অবস্থিত। দক্ষিণ দিকে অবস্থিত শাহ রাজ্য। পশ্চিম দিকে ভারত এবং ছাঘাইন অবস্থিত। রাজ্যটির মোট আয়তন হল ৮৯,০৪১.৮ বৰ্গ কিলোমিটার বা ৩৪,৩৭৯.২ বৰ্গ মাইল। কাছিন রাজ্যের মোট জনসংখ্যা হল ১৬ লাখ ৮৯ হাজার ৪৪১ জন। এই রাজ্যের সৰ্বোচ্চ শৃংগ হল হকাকাবো রাজি। এর উচ্চতা ৫,৮৮৯ মিটার। রাজ্যটির রাজধানী শহর হচ্ছে মাইটকয়িনা। এই রাজ্যের অন্য প্ৰধান শহরসমূহ হচ্ছে ভোমা এবং পুটাআরু। এই রাজ্যটি ২৩.২৭ থেকে ২৮.২৫ ডিগ্ৰী উত্তর স্থানাংকে অবস্থিত। ইণ্ডাইগয়ি হ্ৰদ এই রাজ্যতে অবস্থিত। কাছিন রাজ্য হিমালয়ের সম্প্ৰসারিত অংশ কাছিন পাহাড়ে অবস্থান করছে। এই পাহাড় রাজ্যের বেশির ভাগ অংশ জুড়ে অবস্থান করছে।
কাছিন রাজ্য মায়ানমারের উত্তরে চীন এবং ভারত সীমান্তে অবস্থিত। এই রাজ্যের গড় উচ্চতা সমুদ্ৰ পৃষ্ঠ থেকে ৬০০ থেকে ১০০০ মিটারের ও অধিক। সৰ্বোচ্চ অংশটি হল হকাকাবো রাজি শৃংগ। ২৩.২৭ থেকে ২৮.২৫ ডিগ্ৰী উত্তর এবং ৯৬ থেকে ৯৮.৪৪ ডিগ্ৰী পূৰ্বে রাজ্যটির অবস্থান। রাজ্যটি দেশেরে রাজধানী থেকে প্ৰায় ১০০০ কিলোমিটার বা ৬৫০ মাইল দূরে অবস্থিত।
কাছিন রাজ্েয সব চেয়ে বেশি বৌদ্ধ ধর্মর মানুষ বসবাস করে। অন্য ধর্মসমূহের মধ্যে প্ৰধান হল খ্ৰীষ্টান , ইসলাম, এবং হিন্দু ধর্ম। রাজ্যটিতে মোট জনসংখ্যার ৬৪% শতাংশ মানুষ বৌদ্ধ ধর্ম পালন করে। খ্ৰীষ্টান ধর্ম পালন করে ৩৩ শতাংশ, হিন্দু এবং ইসলাম ধর্ম পালন করে যথাক্ৰমে ০.৪ এবং ১.৬ শতাংশ মানুষ । বাকী ১ শতাংশ মানুষ অন্য ধর্মমত বিশ্বাস করে।
স্ক্র্যাচ
স্ক্র্যাচ (ইংরাজীতে-Scratch) একটি নতুন প্রোগ্রামিং ল্যাংগুয়েজ বা প্রোগ্রাম সৃষ্টি করার জন্য ব্যবহৃত ভাষা যার সাহায্যে ছবি, খেলা, এনিমেশন ইত্যাদি সৃষ্টি করা যায়।
স্ক্র্যাচ M.I.T. ল্যাবে 'লাইফ্ লং কিণ্ডার্গার্টেন' গ্রুপ দ্বারা ন্যাশনাল সায়েন্স ফাউণ্ডেশন, মাইক্রসফ্ট, ইণ্টেল ফাউণ্ডেশন, M.I.T. মিডিয়া ল্যাবে কন্সর্টিয়ার সহায়তায় নির্মিত।
স্ক্র্যাচের প্রজেক্ট সমূহ 'স্প্রাইট' নামের বস্তুগুলির থেকে গঠিত। স্প্রাইট একটি দেখতে কেমন হবে তা সেই স্প্রাইটের কষ্টিউম ঠিক করতে পারে। স্প্রাইটের কষ্টিউম যেকোনো ছবি হতে পারে। সেই ছবি 'পেইণ্ট এডিটর'এ আঁকা যায়, কম্পিউটারের কোনো অন্য স্থান থেকে 'ইম্পোর্টও করা যায়, আর কোনো ওয়েব্ সাইটের থেকেও আনা যায়। স্প্রাইটগুলিকে নির্দেশ দেওয়ার জন্য ষ্টেক নামের গ্রাফিক ব্লক ব্যবহার করা হয়। স্ক্র্যাচ ব্লকসমূহ ওপরের থেকে নীচে পড়ে।.
ষ্টেজ্ হল সেই স্থান যেখানে ছবি, খেলা, এনিমেশন ইত্যাদি জীবিত হয়ে যায়, বা স্প্রাইট সমূহ নড়াচড়া করে।
স্ক্র্যাচের ওয়েবসাইট (www.scratch.mit.edu)এ পৃথিবীর বিভিন্ন মানুষ ৬০ লাখেরো অধিক স্ক্র্যাচ প্রোজেক্ট 'শেয়ার' করেছে। স্ক্র্যাচের ওয়েবসাইটে অনলাইনে স্ক্র্যাচ প্রোজেক্ট নির্মাণ করা যায়, অবশ্য এর অন্য সংস্করণে উপলব্ধ। স্ক্র্যাচ প্রজেক্টের উদাহরণ এখানে পাওয়া যাবে
ইভ রোডিয়ার
ইভ রোডিয়ার (জন্ম 5 জুন 1967) একজন ফরাসী-ক্যুবেক কমিক-স্ট্রিপ রচয়িতা, যিনি দুঃসাহসী টিন‌টিন কমিকসের অনেকগুলো প্যাসটিশ লিখে পরিচিতি পেয়েছেন।
রোডিয়ার সবসময় কমিকস ভালোবেসেছেন, তবু প্রথম জীবনে হতে চেয়েছিলেন সঙ্গীতশিল্পী বা চিত্রনাট্যকার। তিনি শীঘ্রই কমিকসে ফিরে আসেন; কাজ শুরু করেন তার প্রিয় লেখক হার্জের অনুকরণ করে, দুঃসাহসী টিন‌টিন কমিকসের প্যাসটিশ লিখে। সেগুলো আইনসম্মত ছিল না আর তা থেকে বেশি আয়ও হয়নি। তবে এর মাধ্যমে তিনি অন্য অনেক কার্টুনিস্টদের সংস্পর্শে আসেন, যেমন বব ডি মুর, জ্যাক মার্টিন এবং মাইকেল গ্রেগ রেইনার। 1995 সালে তার পরিচয় হয় ড্যানিয়েল এবং রিচার্ড হাউডির সাথে, আর তাদের "পিগনৌফ" ম্যাগাজিনে শুরু করেন তার কমিক সিরিজ "পিগনৌফ এট হ্যামলেট"। ক্রোড়পত্রটি মাত্র পাঁচটি সংখ্যা পর্যন্ত টিকেছিল, তবে কমিকটি চলতে থাকে।
ছায়া গুহ
ছায়া গুহ ছিলেন ভারতীয় উপমহাদেশের ব্রিটিশ বিরোধী স্বাধীনতা আন্দোলনের একজন একজন ব্যক্তিত্ব, বিপ্লবী নেত্রী এবং অগ্নিকন্যা।
ছায়া গুহ ১৯২১ সালে ঢাকার আউটসাহী গ্রামে জন্মগ্রহণ করেন। কিন্তু পিতৃভূমি ছিল বংশী গ্রাম। তার পিতার নাম সুনেত্রচরণ গুহ ও মাতার নাম শৈলবালা দেবী। শিশুকাল থেকেই তিনি বর্মা দেশে মানুষ হয়েছেন।
অষ্টম শ্রেণীতে পড়ার সময় তাঁর মনে দেশপ্রেম জাগে। দ্বিতীয় বিশ্বযুদ্ধের সময় তাঁর রাজভক্ত স্কুল 'ওয়ার ফান্ড' খোলে তিনি তার সাথে যুক্ত থাকেন। ১৯৩২ সালে ভারতের স্বাধীনতা আন্দোলন কথা শুনে দেশসেবার অকাঙ্খা জাগে। কলকাতায় ফরওয়ার্ড ব্লক দলের নেত্রী লীলা রায়ের সাথে পরিচয় হয় এবং তাঁর দলে যোগ দেন। ১৯৪২ সালে ভারত ছাড়ো আন্দোলনে যুক্ত হন ও সেই সালে ১৫ আগস্ট গ্রেপ্তার হন। ১৯৪৫ সালে মুক্তি পান। জেলে বসে তিনি আই.এ পাশ করেন। ১৯৪৬ সালে নোয়াখালী দাঙ্গায় যুক্ত হন। সেখানে রিলিফের কাজ করেন। ১৯৪৭ সালে ভারত স্বাধীন হয়। তখন তিনি রিলিফের কাজের সাথে যুক্ত হন।।
চন্ডীগড় জংশন রেলওয়ে স্টেশন
চন্ডীগড় জংশন রেলওয়ে স্টেশন চন্ডীগড়ের কেন্দ্রীয় শাসিত অঞ্চলের শহর গুলোতে সার্ভিস প্রদান করে থাকে৷ স্টেশনটি ৩৩০.৭৭ মিটার(১,০৮৫.২ ফুট) উচ্চতায় অবস্থিত এবং এর কোড পরিচিতি হচ্ছে সিডিজি৷ চন্ডীগড় জংশন রেলওয়ে স্টেশন ইন্ডিয়ান রেলওয়ের সর্বোচ্চ একশত বুকিং স্টেশনগুলোর মধ্য অন্যতম৷
১৮৯১ সলে দিল্লী-আমবালা-কলকা লাইন উন্মুক্ত করা হয়, অপরদিকে ২০১৩ সালে চন্ডীগড়-শাহনেওয়াল লাইন(যা লুধিয়ানা-চন্ডীগড় রেইল লিংক হিসাবেও পরিচিত), তা চালুকরা হয়৷
আমবালা-চন্ডীগড় সেক্টর ১৯৯৮-৯৯ সালে এবং চন্ডীগড়-কালকা ১৯৯৯-২০০০ সালে বিদ্যুৎচালিত করা হয়৷
চন্ডীগড় রেলওয়ে স্টেশন এ যে সকল সুযোগ সুবিধা বিদ্যমান রয়েছে, সেগুলো হল- কম্পিউটার ভিত্তিক রিজার্ভেশন সুবিধা, সাধারণ রেলওয়ে পুলিশ আউটপোস্ট, টেলিফোন বুথ, ট্যুরিস্ট রিসেপশান সেন্টার, রেস্ট রুম, ভেজিটারিয়ান এবং নন-ভেজিটারিয়ান রিফ্রেশমেন্ট রুম এবং বুক স্টল৷২০১৪ সালে চন্ডীগড় রেলওয়ে স্টেশনে চলন্ত সিঁড়ি সুবিধা সংযুক্ত করা হয়৷
রেলওয়ে স্টেশনটি শহরের কেন্দ্রস্থল হতে ৮ কিলোমিটার দূরে৷ এয়ারপোর্টটি ৭ কিলোমিটার দূরে অবস্থিত৷ স্টেশনটিতে স্থানীয় এলাকাতে চলাচলের জন্য বাস, অটো রিক্সা এবং সাইকেল রিক্সা ইত্যাদি অতি সহজলভ্য৷
চন্ডীগড় রেলওয়ে স্টেশনের মধ্য দিয়ে চলাচলকারী ট্রেনগুলোর তালিকা নিন্মরূপ
চীন–জাম্বিয়া সম্পর্ক
গণপ্রজাতন্ত্রী চীন–জাম্বিয়া সম্পর্ক হল গণপ্রজাতন্ত্রী চীন (পিআরসি) এবং জাম্বিয়া রাষ্ট্রদ্বয়ের মধ্যকার দ্বিপাক্ষিক সম্পর্ক।
১৯৯৮ সালে চায়না নন-ফেরাস মেটাল কর্পোরেশন (সিএনএমসি) ২০ মিলিয়ন মার্কিন ডলারে জাম্বিয়ার চাম্বিসি তামার খনির ৮৫ শতাংশ ক্রয় করে। তারা খনির পুনর্গঠনের উদ্দেশ্যে আরো ১৩০ মিলিয়ন ডলার বিনিয়োগ করে। ২০০৫ সালের শেষের থেকে পরের দশ বছরের মধ্যে প্রায় ১৬০টি চীনা কোম্পানি জাম্বিয়ায় বিনিয়োগ করেছে।
চীন এবং জাম্বিয়ার মধ্যকার বাণিজ্য ২০১০ সালে প্রায় ২.২ বিলিয়ন ইউএস ডলারে বেড়ে যায়। জাম্বিয়ার বিভিন্ন খাতে চীনা বিনিয়োগ হয়েছে। তার মধ্যে জাম্বিয়ার তামা খনির অঞ্চল থেকে শুরু করে কৃষি, প্রক্রিয়াজাতকরণ এবং পর্যটন রয়েছে। ২০১১ সালের ফেব্রুয়ারি মাস পর্যন্ত চীনা মালিকানাধীন প্রায় ২৫টি কারখানা জাম্বিয়ায় পরিচালিত হচ্ছে।
বিভিন্ন গণমাধ্যমের রিপোর্ট থেকে ২০০০ থেকে ২০১১ সালের মধ্যে জাম্বিয়াতে প্রায় ৬৪টি চীনা উন্নয়ন সহযোগিতামূলক প্রকল্পের কথা জানা গেছে। এই প্রকল্পসমূহের মধ্যে কাফ্যু জর্জ লোয়ার পাওয়ার প্রজেক্ট বাস্তবায়নে দেয়া ঋণ, সিয়াভঙ্গার নিকটে অবস্থিত কারিবা নর্থ ব্যাঙ্ক পাওয়ার স্টেশন সম্প্রসারণে দেওয়া ঋণ, এবং ২০০৬ সালের ত্রাণমূলক ঋণ অন্তর্ভুক্ত রয়েছে।
২০০৫ সালের এপ্রিল মাসে চীনা-মালিকানাধীন বিস্ফোরক উৎপাদন কারখারার এক বিস্ফোরণে ৫১ জন শ্রমিক নিহত হয়। একই বছরে চাম্বিসি খনিতে দাঙ্গা বাঁধে। পরের দিন একজন জাম্বিয়ান কর্মী গুলিতে আহত হন, ফলশ্রুতিতে চীনা আবাসিক স্থলে ঝড় বয়ে যায় এবং এক আতঙ্কিত চীনা ব্যবস্থাপকের হাতে আরো ৫ জন কর্মী গুলিতে আহত হন। ২০০৬ এর জাম্বিয় সাধারণ নির্বাচনে বিস্ফোরক কারখানার বিস্ফোরণ এবং চাম্বিসি খনির ঘটনাগুলোই মুখ্য হয়ে দাঁড়ায়। মাইকেল সাতা পিআরসি-বিরোধী অবস্থান নিয়ে বলেন যে তিনি নির্বাচনে জয়লাভ করলে জাম্বিয়ার পিআরসি স্বীকৃতি পরিত্যাগ করে তাইওয়ানে প্রজাতন্ত্রী চীনকে স্বীকৃতি দেবেন। সাতা লেভি মোনাওয়াসার কাছে নির্বাচনে হেরে যান।
২০০৭ সালের ফেব্রুয়ারিতে চীনের সরকার চাম্বিসিতে বিদ্যমান পিআরসি-বিরোধী অবস্থার অবসান ঘটাতে চান। এজন্য তারা সাইনো-জাম্বিয়ান অর্থনৈতিক অঞ্চল সৃষ্টির মাধ্যমে দেশটির শিল্পায়নের উন্নয়নের স্বার্থে $৮০০ মিলিয়ন বিনিয়োগ করার কথা জানায়।
২০১০ সালের ফেব্রুয়ারি মাসে চীনা পরামরশক ঝং তিংসুই ব্যক্তিগত মালিকানাধীন কলাম কয়লা খনিতে খুন হন। ঐ বছরের অক্টোবর মাসে দুইজন চীনা ব্যবস্থাপক খনিতে দাঙ্গা-হাঙ্গামা চলাকালীন আফ্রিকীয় খনিশ্রমিকদের উপর গুলি চালায় এবং ১১ জনকে আহত করেন। ২০১২ সালের আগস্ট মাসের প্রথমদিকে চীনা খনি ব্যবস্থাপক উ সেংজাই পারিশ্রমিক বিষয়ক বিবাদে নিহত হন।
চীন–সুইজারল্যান্ড সম্পর্ক
চীন–সুইজারল্যান্ড সম্পর্ক হল চীন এবং সুইজারল্যান্ড রাষ্ট্রদ্বয়ের মধ্যকার দ্বিপাক্ষিক সম্পর্ক। ১৯৫০-এর দিকে এ সম্পর্ক আনুষ্ঠানিকভাবে যাত্রা শুরু করে।
১৯৫০ সালের ১৭ই জানুয়ারিতে সুইজারল্যান্ড এবং গণপ্রজাতন্ত্রী চীনের (১ অক্টোবর ১৯৪৯ সালে ঘোষিত) মধ্যকার কূটনৈতিক সম্পর্ক যাত্রা শুরু করে।
চীনের সাথে সুইজারল্যান্ডের অর্থনৈতিক সম্পর্ক ১৮ শতকের শেষদিকে স্থাপিত হয়। ঔপনিবেশিক শক্তি চীনে ছিল এবং সুইস ব্যবসায়ীরা কনস্যুলার নিরাপত্তা, অসম চুক্তি এবং অতিরাষ্ট্রীয় অধিকার বিষয়ক খাত থেকে সুবিধাপ্রাপ্ত হয়। চীনের বিপ্লবের (বক্সারের বিদ্রোহ এবং জিনহাই বিদ্রোহ) পর বিংশ শতকের প্রথমদিকে চীন-সুইস সম্পর্ক চীনের মূল ভূখণ্ডে জাপানি কর্তৃত্বের কারণে বাধাগ্রস্ত হয়। দ্বিতীয় বিশ্বযুদ্ধের পর সুইজারল্যান্ড এবং অন্যান্য ইউরোপীয় রাষ্ট্রসমূহ ঔপনিবেশিক বাণিজ্য বন্ধ করে টেক্সটাইল এবং খাদ্য রপ্তানি থেকে ঘড়ি ও যন্ত্রপাতি রপ্তানির দিকে চলে যায়।
চীন-সুইস অর্থনৈতিক সম্পর্ক ১৯৭০ সালের শেষদিকে ডেং জিয়াওপিংয়ের চীনের অর্থনৈতিক সংস্কার চালু হবার পর থেকেই তরান্বিত হয়েছে। সুইজারল্যান্ডের সাথে চীনের বাণিজ্য চীনের সাথে অন্যান্য শিল্পভিত্তিক দেশের মধ্যকার সম্পর্কের মত ঘাটতিপূর্ণ নয়। দুই দেশের মধ্যকার বাণিজ্য বার্ষিক ২০-৩০ শতাংশ হারে বেড়ে চলেছে। ২০০৭ সালে সুইস রপ্তানি মূল্য গিয়ে দাঁড়ায় ৫.৪ বিলিয়ন সুইস ফ্রাঁতে বা ৫.৩৬ বিলিয়ন মার্কিন ডলারে।
গত যুগে সুইস ফার্ম চীনে যথেষ্ট পরিমাণে বিনিয়োগ করেছে। বর্তমানে চীনে প্রায় ৩০০টি সুইস ফার্ম রয়েছে। এ সমস্ত ফার্মের ৭০০'রও বেশি শাখায় প্রায় ৫৫,০০০ কর্মী নিযুক্ত রয়েছে। সুইজারল্যান্ডে চীনা ফার্মের অবস্থান খুব বেশি নয়, তবে তা বাড়ছে, যার মাধ্যমে ইউরোপেও বাণিজ্য সম্প্রসারিত করা সম্ভব। চীনা ফার্মগুলো শুধুমাত্র টেক্সটাইল ধরণের সাধারণ ভোক্তা দ্রব্যসামগ্রিই রপ্তানি করছে না, বরং রাসায়নিক দ্রব্য, ওষুধ, উচ্চ প্রযুক্তিক অংশ এবং টেলিযোগাযোগের পণ্যও রপ্তানি করছে।
২০১৩ সালের মে মাসে আলপাইন রাষ্ট্রসমূহে আনুষ্ঠানিক সফরের সময় চীনের প্রধানমন্ত্রী লি কেকিয়াং দুই দেশের মধ্যে ২৬ বিলিয়ন ডলারেরও বেশি অর্থের মুক্ত বাণিজ্য চুক্তি স্বাক্ষর করেন। চুক্তি অনুযায়ী সুইজারল্যান্ড থেকে চীনে সরাসরি রপ্তানি পণ্যের মূল্য ২২.৮ বিলিয়ন ধরা হয়েছে, যা তখনকার সুইস রাষ্ট্রপতি উয়েলি মারের কর্তৃক "সত্যিকারের মাইলফলক" হিসেবে অভিহিত করা হয়। সুইজারল্যান্ডের সাথে চীনের ধনাত্মক বাণিজ্য মূল্য রয়েছে, এবং দুই দেশই পারস্পরিক নিশ্চয়তা, সম্পদের নিরাপত্তা এবং তাদের বৃহত্তম ব্যাংকসমূহের অর্থনৈতিক সহযোগিতা আশা করে। এভাবে সুইজারল্যান্ড মহাদেশের প্রথম ইউরোপীয় রাষ্ট্র এবং বৃহত্তম অর্থনৈতিক দেশ হিসেবে চীনের সাথে মুক্ত বাণিজ্য চুক্তি করে।
২০১৫ সালের জানুয়ারি মাসে ওয়ার্ল্ড ইকোনোমিক ফোরাম চলাকালীন, সুইস ন্যাশনাল ব্যাংক এবং পিপলস ব্যাংক অব চায়না সুইজারল্যান্ডে রেনমিনবি ক্লিয়ারিং বিষয়ক একটি সমঝোতা স্মারক স্বাক্ষর করে।
উর্বশী রাউটেলা
উর্বশী রাউটেলা (জন্ম: ২৫ ফেব্রুয়ারি ১৯৯৪) হলেন একজন ভারতীয় মডেল এবং বলিউড অভিনেত্রী। তিনি প্রথম আনিল শর্মার অ্যাকশন-রোমান্টিক ফিল্ম সিং সাব দা গ্রেট এ অভিষিক্ত হন। ভারতীয় এই সুন্দরী ২০১৫ সালে মিস ডিভা প্রতিযোগিতায় প্রথম হন এবং মিস ইউনিভার্স এ ভারতীয় হিসেবে অংশগ্রহন করেন।
উর্বশী রাউটেলা ভারতের উত্তরখণ্ড রাজ্যের নৈনিতালে জন্ম গ্রহন করেন। তার বাবার নাম মানভির সিং এবং মা মিরা। তার বাবা উত্তরখণ্ডে মেডিক্যাল দোকানের ব্যবসা করেন। তিনি সফটওয়্যার ইঞ্জিনিয়ার হতে চেয়েছিলেন কিন্তু ১৭ বছর বয়সে সুন্দরী প্রতিযোগিতায় অংশগ্রহন করেন। ২০১২ সালে তিনি মিস ইউনিভার্স প্রতিযোগীতায় প্রথম হন।
ডানাং
ডানাং হল ভিয়েতনাম এর দক্ষিণ মধ্য উপকূল প্রদেশের প্রধান শহর।এই শহরটি হান নদী তীরে দক্ষিণ চিন সাগরের তীরে অবস্থিত।শহরটি দেশের তৃতীয় বৃহত্তম শহর ও নগরাঞ্চল।শহরটি দেশের মধ্য অংশের প্রধান শহর ও অর্থনীতির কেন্দ্র।এই শহর থেকে ১০০ কিলোমিটার দূরের বিশ্ব ঐতিহ্য "ইম্পিরিয়াল শহর হুই" অবস্থিত।ভিয়েতনাম যুদ্ধের সময় শহরটি প্রধান কেন্দ্র ছিল।শহরটিতে শিল্পের বিকাশ ঘটেছে।এখানে ডানাং বন্দর অবস্থিত।এই বন্দরটি দেশের তৃতীয় বৃহত্তম। এছাড়া এখানে ডানাং আন্তর্জাতিক বিমানবন্দর রয়েছে। এই বিমানবন্দর থেকে দেশর বিভিন্ন শহরে বিমান পরিসেবা চালু রয়েছে। শহরটি রাজ্যের জিডিপির ৫৭ শতাংশ এর বেশির অবদান রাখে। শহরের পশ্চিম দিকে পাহাড় ও উচ্চ ভূমি যুক্ত।
ডানাং বা ডা নাং শহরটি ভিয়েতনামের মধ্য ভাগে উপকূল এলাকায় অবস্থিত। শহরটির পশ্চিম উত্তর ভাগ পাহার ও উচ্চ ভূমি যুক্ত। এই শহরটি দেশের রাজধানী শহর হ্যানয় থেকে ৭৫৯ কিলোমিটার দূরে অবস্থিত এবং দেশের বাণিজ্যিক বা অর্থনীতির রাজধানী হোচিমিন শহর থেকে ৯৮০ কিলোমিটার দূরে অবস্থিত। ডানাং শহরটি হান নদীর মহনায় গড়ে উঠেছে।
ডানাং বা "ডা নাং" শহর ভিয়েতনামের পূর্বে উপকূল এলাকায় সমুদ্র তীরে অবস্থিত। শহরটির পশ্চিম-উত্তর ভাগ এর উচ্চতা বেশি এবং পূর্ব এলাকার উচ্চতা কিছুটা কম। পশ্চিম-উত্তর উচ্চতা ৭০০ মিটার থেকে ১৫০০ মিটারের মধ্যে। পূর্ব এলাকার উচ্চতা ০ থেকে ৫০ মিটার বা তার কিছু বেশি। শহরের মাঝদিয়ে হান নদী বাহিত হয়েছে। এই নদীর মোহনাতেই ডানাং শহর ও বন্দরটি অবস্থিত।
ডানাং শহরটি এক সময় চম্পা সাম্রাজ্যের অন্তর্গত ছিল। এই সাম্রাজ্য ১২৯ সাল থেকে ৬০০ সাল পর্যন্ত সক্রিয় ছিল।
২০১৫ সালের জন গননা অনুযায়ী ডা নাং শহরটির মোট জন সংখ্যা হল ১০,৪৬,৮৭৬ জন। ২০১১ সালের জন গননা অনুযায়ী শহরটির জন সংখ্যা ছিল ৯,৫১,৭০০ জন। এই শহরের জন সংখ্যা বৃদ্ধির হার ২.৫ শতাংশ থেকে ৩ শতাংশ।মোট জন সংখ্যার ৪৯ শতাংশ হল নারী ও ৫১ শতাং হল পুরুষ।এই শহরের জন সংখ্যা বৃদ্ধির হার জাতীয় বৃদ্ধির হার ১.৫ শতাংশ এর থেকে বেশি।
শহরটি দেশের একদম মধ্য ভাগে অবস্থিত। এই শহর থেকে সড়ক পথে রাজধানী শহর হ্যানয় ৭৫৯ কিলোমিটার দূরে ও বাণিজ্য শহর হো চি মিন সিটি ৯৮০ কিলোমিটার দূরে অবস্থিত। এই শহর দিয়ে জাতীয় পথ ১এ বা "ন্যাশনাল রুট ১এ চলেগেছে"। দেশের উত্তর দক্ষিণ রেল পথ (ভিয়েতনাম) এই শহর এর উপর দিয়েই গেছে। এখানে একটি আন্তর্জাতিক বিমান বন্দর রয়েছে। বিমানবন্দরটি ডানাং আন্তর্জাতিক বিমানবন্দ নামে পরিচিত।জলপথে পরিবহনের জন্য রয়েছে ডানাং বন্দর।শহরটিতে কেবল কার পরিসেবা চালু রয়েছে।
কেনিয়া–চীন সম্পর্ক
কেনিয়া–চীন সম্পর্ক হল কেনিয়া এবং চীন রাষ্ট্রদ্বয়ের মধ্যকার দ্বিপাক্ষিক সম্পর্ক।
দুই দেশের মধ্যকার দ্বিপাক্ষিক সম্পর্কের সূত্রপাত ঘটে ১৪ ডিসেম্বর, ১৯৬৩ সালে, কেনিয়ার স্বাধীনতা লাভের দুইদিন পর। চীনই ছিল নাইরোবিতে দূতাবাস স্থাপন করা চতুর্থ রাষ্ট্র। গত যুগ ধরে দুই দেশের মধ্যে সামরিক বিনিময় বেড়েছে। জেনারেল লিউ জিংসং, লানঝউ সামরিক অঞ্চলের কমান্ডার, ১৯৯৬ সালের ডিসেম্বরে চীনের প্রথম সামরিক কর্মকর্তাদের নেতৃত্ব দেন। মেজর জেনারেল নিক লেসান, কেনিয়ান বিমানবাহিনীর প্রধান, ১৯৯৭ সালে ফিরতি সফর করেন। কেনিয়া রাষ্ট্রপতি মোয়াই কিবাকি ২০০৫ সালের আগস্ট মাসে বেইজিংয়ে সফর করেন।
২০১৩ সালে রাষ্ট্রপতি উহুরু কেনিয়াত্তা চীনে সফর করেন। তিনি চীনের রাষ্ট্রপতি শি জিনপিংয়ের সাথে সাক্ষাৎ করেন। কেনিয়া এবং চীন ৫ বিলিয়ন মার্কিন ডলারের চুক্তি করে।
চীনের প্রধানমন্ত্রী লি কেকিয়াং ২০১৪ সালের আফ্রিকা সফরের মাঝে নাইরোবিতে সফর করেন। তিনি এবং রাষ্ট্রপতি কেনিয়াত্তা ১৭টি কয়েক বিলিয়নের চুক্তি স্বাক্ষরে উপস্থিত ছিলেন। এ চুক্তিগুলোর উদ্দেশ্য ছিল নানাবিধ অবকাঠামোভিত্তিক প্রকল্প এবং চুক্তির বাস্তবায়ন। এরই মাধ্যমে চীন-আফ্রিকা ডেভেলপমেন্ট ব্যাংক প্রতিষ্ঠিত হয়।
২০০২ সালের দ্বিপাক্ষিক বাণিজ্যের পরিমাণ ছিল প্রায় ১৮৬.৩৭ মিলিয়ন মার্কিন ডলার; চীন কেনিয়াতে ১৮০.৫৭৬ মিলিয়ন ডলার মূল্যের পণ্য রপ্তানি করে, পক্ষান্তরে মাত্র ৫.৭৯৮ মিলিয়ন ডলারের কেনিয় সামগ্রি আমদানি করে। কেনিয়া থেকে আমদানিকৃত পণ্যসমূহ হল ব্ল্যাক টি, কফি এবং চামড়া।
২০০৬ সালের শুরুতে চীনের রাষ্ট্রপতি হু জিন্তাও কেনিয়ার সাথে তেল উৎপাদনের একটি চুক্তি করেন; চীনের সাথে আফ্রিকার ক্রমিক অর্থনৈতিক চুক্তির মধ্যে অন্যতম ছিল এ চুক্তিটি। চুক্তি মোতাবেক চীনের রাষ্ট্রায়ত্ত তেল ও গ্যাস কোম্পানি সিএনওওসি লিমিটেড কেনিয়াতে তেলের সন্ধান করতে পারবে। প্রতিষ্ঠানতি সুদান ও সোমালিয়ার সীমান্তবর্তী অঞ্চলে এবং সামুদ্রিক তীরবর্তী এলাকায় তেলের সন্ধান করবে। এখন পর্যন্ত কোনো তেল খুঁজে পাওয়া যায়নি, এবং সম্ভাব্য তেলের খনির কোনো অনুমানও এখন পর্যন্ত পাওয়া যায়নি।
২০০৭ সালের এপ্রিল মাসে রাষ্ট্রায়ত্ত ধাতু প্রক্রিয়াজাতকরণ সংস্থা জিনচুয়ান গ্রুপ প্রথম চীনা কোম্পানি হিসেবে তিওমিন কেনিয়ার ২০ শতাংশ ক্রয় করে কেনিয়ার খনি খাতে প্রবেশ করে এবং।
২০০০ থেকে ২০১১ সালের মধ্যে বিভিন্ন গণমাধ্যমের রিপোর্ট থেকে কেনিয়ায় পরিচালিত চীনের প্রায় ৬৫টি উন্নয়নমূলক অর্থ প্রকল্পের সন্ধান পাওয়া গেছে। এই প্রকল্পসমূহের মধ্যে অন্তর্ভুক্ত রয়েছে ১০৮ মিলিয়ন মার্কিন ডলার ব্যয়ের উত্তর ও পূর্ব রিং রোড সেকশন, কেনিয়াটা ইউনিভার্সিটি টিচিং নির্মাণের জন্য দেয়া ঋণ, গবেষণা এবং ২০১১ সালের রেফারেল হাসপাতাল প্রকল্প ইত্যাদি।
২০০৬ সাল থেকে পিআরসি রাষ্ট্রায়ত্ত চায়না রেডিও ইন্টারন্যাশনাল সিআরআই নাইরোবি ৯১.৯ এফএম রেডিও স্টেশন পরিচালনা করে আসছে।